Mendebaldeko Saharako 20 preso politikok gose grebari ekinen diote • ZUZEU\nHaien eskubideak berma daitezen eta epaiketa “justu” bat lehenbailehen izan dezaten exijitu dute Mendebaldeko Saharako 20 preso politikok. Horretarako gose grebari ekinen diote asteartean. Baina ez dute bakarrik egon nahi eta nazioarteko komunitateari laguntza eskatu diote. Nazio Batuei eta Europar Batasunari zuzendu zaizkie eta batez ere espainiar eta frantziar Estatuei “marokoar Estatuari presio egin diezaioten” eta preso politikoek dituzten eskubideak babestearren “esku-hartu dezaten”.\nBi aldarri biltzen ditu 20 preso hauek sinaturiko eskutitzak. Batetik Marokoko Espetxe Administrazioari “atxiloaldi prebentiboari dagokion tratua” emateko galdegin diote. Haien “eskubide legitimoak” eta batez ere “presoen trataerari dagokienak” bermatzeko eskatzen dute. Bigarrenik, esperatzen ari diren epaiketak lehenbailehen egiteko eta epaiketa “justuak” eta “inpartzialak” bermatu ditzan galdegin diote Marokori. Izan ere, presoek diote bost hilabete hauetan Polizia Marokoarrak frogak “sortu” eta “asmatu” dituela.\nZabaldutako komunikatuan, bizi duten egoera aztertu dute gose greba hasiko duten presoek. “Bost hilabete hauetan banaka isolatu gaituzte eta hogei presoek arazo eta gaixotasun fisiko zein psikologiko larriak pairatzen ari ditugu”. Haien eskubideak ez direla bermatzen ere salatu dute eta haien familien egoera gaitzetsi. “Gure familiak sofritzen ari dira; ez gure egoerarengatik bakarrik, astean bitan hamabost minutuko bisitak egiteko ibili beharreko distantzia luzeengatik eta haien kostu handiengatik ere”.\n“Protesta baketsu” batean parte hartzeagatik atxilotu zituzten guziak, 2010eko abenduaren 8an Gdeim Izik kanpamentua bortizki desalojatu ondotik”. Ordutik hainbat pertsona desagertu direla salatu dute Mendebaldeko Saharan. Bestalde, atxilotuek ez dute epaiketarik izan eta etorkizunak kezkaturik ditu.\nIrudia | Sahararren protesta | AranZazu | Creative Commons By SA\nMaroko, Mendebaldeko Sahara, preso politikoak, presoak\nBerriketan.info: Euskal sare soziala


4.2. Haur eskola berriak irekitzea.\nBilboko Udala konpromisoa hartuta dago haurtzarotik hezkuntza zerbitzu eta azpiegiturak bideratzearekin eta gurasoen lana bateragarri egitearekin, eurentzat haur eskolak jarriaz hiriko auzoetan. Zeregin honekin jarraitu nahi da, orain dagoen 14 haur eskolako sarea handituaz.\nHorretarako, aurreikusita dago beste 2 haur eskola jartzea, Iruartetan (2020-2021 ikasturtean) eta Indautxun (2022-2023 ikasturtean), eta horrek 84 postu gehiago emango ditu (42 postu haur eskola bakoitzean). Matiko, Zurbaran eta Santutxuko haur eskoletan hobekuntza eta handitze lanak egin behar direla ere nabaritu da; agintaldi honetan proiektu espezifikoak diseinatuko dira horietarako.\nHaurrak eta adingabeak, Hezkuntza, Euskara, Familia\n2. barrutia (Uribarri), 6. barrutia (Abando), 4. barrutia (Begoña)\nHaurreskolak irekitzeko eta hobetzeko proiektuen aurrerapen-maila.\nEuskara, Gazteria, Osasuna, Balioak, Enplegua eta talentua, Kirola, Kultura eta aisia\n9.1. Euskararen erabilera normalizatzeko plan berria.\nEuskararen erabilera normalizatzeko plan berriaren bidez euskararen erabilera finkatu nahi da, bai herritarrei ematen zaien zerbitzuan, bai Udalaren barruko lanak egiten eta kudeatzen. Azken helburua herritarrek Udalarekiko harremanean dituzten hizkuntza eskubideak bermatzea da.\nBarrura begira, Udalaren arlo bakoitzari egokitutako gaikuntza eta prestakuntza ekintzak egitea pentsatuta dago. Era berean, kalitatearekin zerikusia duten berariazko ekintzak abiaraziko dira, eta hizkuntza ofizialak erabiltzeko irizpideak finkatuko dira. Besteak beste, ahozko arretan, jendaurreko ekitaldietan eta komunikazio eta zabalkunde ekintzetan euskara erabiltzeko protokoloak prestatzea eta euskarazko agiri estandarizatuak lantzea izango dira ekintza horiek.\n9. Bilbo euskalduna.\nEuskararen erabilera normalizatzeko planaren ezarpenean izandako aurrerapen-maila.\n“Lehenengo hitza euskaraz” Bilbon euskararen gizarte erabilera areagotzera zuzendutako ekinbide bat da; horretarako berariazko zabalkunde kanpainak egingo dira, herritarrei arreta egiten zaien lekuetan euskararen erabilerari buruz jokabide proaktiboa nagusitu dadin.\nKanpaina horiek hiriaren kultura eta aisia ekitaldi edo egun adierazgarriei lotutako orri sortak diseinatu eta zabaltzea izango dute oinarri, esate baterako, San Tomas eguneko azoka, kirol ekitaldiak eta abar.\n“Lehenengo hitza euskaraz” ekinbidearen hedapen kanpainak egitean izandako aurrerapen-maila.\n“Bilbon euskaraz bizi” herritarren artean euskararen erabilera sustatzera zuzendutako ekinbideetako bat da, eta euskara “kalean” mobilizatzen du.\nHorretarako, urtero diseinatuko da berariazko jarduera egitarau bat, herritarren ahozko hizkuntza ohiturak aldatzera zuzendua, euskarari lotutako gizarte-eragile eta elkarteekin elkarlanean eta koordinatuta. Jarduerek elkarrizketa sustatzeko berariazko espazioak, prestakuntza hitzaldi eta ikastaroak, auzoetako topaguneak eta abar ekarriko dituzte, bai formatu presentzialean bai digitalean.\n"Bilbon euskaraz bizi" ekinbidearen jarduera programaren aurrerapen-maila.


Snow Patrol, Vetusta Morla eta The Gift ere izango dira 2012ko BBK Liven — Gaztezulo\nSnow Patrol, Vetusta Morla eta The Gift ere izango dira 2012ko BBK Liven\nSnow Patrol, Vetusta Morla eta The Gift ere izango dira 2012ko BBK Liven https://www.gaztezulo.eus/albisteak/snow-patrol-vetusta-morla-eta-the-gift-ere-izango-dira-2012ko-bbk-liven https://www.gaztezulo.eus/albisteak/snow-patrol-vetusta-morla-eta-the-gift-ere-izango-dira-2012ko-bbk-liven/@@download/image/20121163736snow_patrol.jpg\nUztailaren 12tik 14ra bitartean Bilboko Kobetamendin egingo den BBK Live jaialdian arituko diren taldeen izenak ezagutarazi dituzte; besteak beste, Snow Patrol, Vetusta Morla, The Gift, Noah & The Whale, Klaxons, Band of Skulls eta Lori Meyersek eskainiko dituzte kontzertuak, orain arte baieztatuta zegoen Radiohead taldearekin batera.\nZazpi horiez gain, bertan arituko diren talde eta artista gehiagoren izenak ere iragarriko dituzte laster. Gainera, kontuan izan urtarrilaren 24ra bitartean 3 egunetako bonu berezia erosteko aukera dagoela, 85 euroren truke.\nSnow Patrol talde eskoziarrak ospea lortu du nazioartean, eta haien sei diskoek sari ugari eskuratu dituzte. Krikak ere oso harrera hona egin die. Kobetamendin Fallen Empires lan berriko kantuak eskainiko dituzte, besteak beste.\nVetusta Morla Madrilgo talde arrakastatsuak ez du BBK Liven parte hartzen duen lehen aldia izango. Mapas disko berriko doinuekin beste urteetako arrakasta errepikatzeko asmoz hurbilduko dira.\nThe Gift portugaldarrek beren indie-pop elektronikoa eramango dute Kobetamendira. 2005ean ikuskizun portugaldar hoberenaren MTV Europe Award musika saria jaso zuten, eta haien bost lanetako kantak eskainiko dituzte Bilbon.


Deloreanen kontzerturako sarrerak salgai jarri ditugu Apirilaren 27an talde zarauztarrak emango duen kontzertu handiaz gozatzeko eskura daitezke sarrerak gaurtik, webean edo kulturgunean bertan. 13€tan daude aurretik erosten dutenentzat eta egunean bertan 15€tan egongo dira. Dakizuen bezala, kultur bonoa duzuenok doan ikus dezakezue eta ez duzuenontzat hemen mauka honen gaineko informazioa . Urtzi Azkue & The Funk Junkers taldeak egingo ditu telonero lanak. https://www.kulturaz.eus/bloga/1053 https://www.kulturaz.eus/@@site-logo/logoa.png


AHAZTUAK 1936-1977 / OLVIDAD@S 1936-1977: MAKIAK EUSKAL HERRIAN. FRANCO LOTSARAZI ZUEN FUSILATZEA\nMAKIAK EUSKAL HERRIAN. FRANCO LOTSARAZI ZUEN FUSILATZEA\nHondarribia, 1944ko azaroaren 18a, gaua. Lehen euskal gerrillari taldeko aurreneko bost kideak txalupan hondartzaratu dira Hendaiatik. Pedro Barroso Segovia komandante komunista dute buru. Helburua, Gipuzkoan eta Bizkaian makiak kokatu eta barreiatzeko saiakera egitea.\nEurentzat azken bidaia izango zen hura. Batik bat Pedro Barrosorentzat. Izan ere, hamar gizonez eta emakume batez osatutako taldea egun gutxira atxilotu zuen polizia frankistak. Hasiera batean Donostiako Loiolako kuartelean egindako gerra-epaiketan gehienak heriotzara kondenatu nahi bazituzten ere, azkenean komandanteari ezarri zioten zigor gorena.\n“Azkeneko aldiz epaiketa baino lehen ikusi nuen Barroso, patioan ginela gainerako presoekin. Bera ziur zen fusilatuko zutela. Epaiketaren ondoren, heriotza zigorrera kondenatu zuten eta soilik morsez hitz egiten genuen biok ziega batetik bestera. Kartzelan ezagutu nuen El Dia egunkariko zuzendaria, nazionalista, eta,heriotza zigorra kommutatzeko saiakera egiteko eskatu nion, baina ezin izan zuen deus egin”, gogoan du 98 urteko Marcelo Usabiagak, aipatu taldeko maki ohiak.\nHala ere, hura fusilatzeko arazo handi bat zuten faxistek. “Uda izanik, Gasteizera eraman behar izan zuten fusilatzera, hilabete horiek Donostian igarotzen zituztelako bai Caudilloak, bai nazioarteko ordezkari diplomatiko guztiek. Nazioarteko lotsa izan zitekeen fusilamendu hura, eta modu ‘diskretu’ batez hil zuten”, azaldu du Mikel Rodríguez historialari eta Maquis. La guerrilla vasca. 1938-1962 liburuaren egileak.\n“Barrosok Ondarretako kartzelako apaizarekin pasa nahi izan zuen azken gaua, oso pertsona ona zelako, nazionalista. Hala izan zen, eta Gasteiztik itzuli zenean, Barroso pertsona zintzoa eta amaierara arte ausarta izan zela esan zuen apaizak”, dio Usabiagak, azken uneok berreskuratuz.\nEUSKAL MAKIEN ABANGOARDIA\n“Gu maki talde berezi baten etorreraren zain geunden. Eibarren hori zen gure kezka bakarra, eurei laguntzea. Hamar bat ginen eta kalean batzen ginen”. Ignacio Gaspar Álvarez zendutako gallartar komunistaren hitzak dira, Eibarren gerrillarion laguntza-taldekidea zena une horietan. Barroso eta Usabiagaren taldea Gipuzkoan sartu eta hurrengo gauean, Bernardo Zamora Iriarte Beñat kontrabandistak beste sei kideak ere pasa zituen txalupan Hego Euskal Herrira.\nHala, gerrilla matxinada piztuko zuen aurreneko taldea bi zatitan bidali zuten Gipuzkoara. Argazki bana zeramaten denek, Iparraldean atereak, Hegoaldera pasatakoan dokumentazio faltsua egiteko. “Bigotea kamuflatzeko utzi nuen”, gogoan du Usabiagak. Ondoren, Gipuzkoan jada, Donostia, Eibar eta Bilborako bidea hartu zuten borrokalariek hiru taldetan banaturik.\n“Otxabiña, Huerga eta González Suárez etorri ziren Eibarrera, eta desagertutako Sautxi baserrian gorde nituen. Ez zutenez dokumentaziorik, González Suárezi nik eman nion nirea. Hala erori ginen gu, ziztu bizian… Etxean harrapatu ninduten lo poliziek eta besteak baserrian”, dio Álvarezek. Denak poliziaren atzaparretan erori ziren –batzuek, tartean Barrosok berak, Melitón Manzanas ospetsuaren torturak jasan zituzten–. Batek, ordea, ihes egitea lortu zuen: José Gandiak, hain zuzen.\nPedro Barroso, zehazki, abenduaren 3an atxilotu zuten Bilbon. 1916an Toledon (Espainia) sortua, lanbidez igeltseroa zen Bartzelonan. Komunista, PSUC alderdiko kidea izaki, 1946ko Gerran kapitain eta Toledoko Herri Tribunaleko kide izan zen. Atxilotu eta Bartzelonako La Modelo espetxean sartu zuten 30 urteko zigorrarekin. Baina 1944ko uztailean Iparraldera ihes egitea erdietsi eta berehala maki sartu zen, 102. Dibisioko komandante gisa; azkenean, gerrillari talde bereziarekin muga igarotzean atxilotu zuten arte. Gerrillari batek taldekideen izen-abizenak eta karguak jartzen zituen paper bat zeraman eta hori nahikoa izan zen epaile frankistak Barrosori heriotza zigorra ezartzeko. “Behin eta berriz esan nien soinean datuak eta paperak ez eramateko. Azkenean, guretzat salbazioa izan zena –ni soldadu hutsa nintzela esan bainion epaileari–, Barrosorentzat akabera izan zen”, gogoratu du Usabiagak.\nMAKIAK HEGOALDEAN BARNA\n1944. urtean Francoren aurkako gerrillak sartzen hasi ziren Nafarroan. Baina porrot handia izan zela ikusirik –frankistek euren indar armatu eta polizialak bertan batu baitzituzten–, Aran bailarako inbasioa hasi zuten Espainiako Birkonkista Operazioa-ren barnean. Taldeotan hamaika euskaldun zeuden; baita atzerritar antifaxistak ere. Hala ere, azkenean Arango eraso bortitza ere hanka-sartze itzela izan zen, makina bat gerrillari hil baitzituzten.\nBi porrot horien ostean, borrokalariak talde txikitan sartzea erabaki zuten antifrankistek. Halatan, Frantzian ziren maki espainiarren erakundearen barnean Euskadiko Gerrillari Erakundea sortu zuten, Victorio Vicuña lasartearra buru zela. Muga igarotzeko aparatua Asensio Arriolabengoak zuzentzen zuen; itsasoz eta batik bat Nafarroatik oinez igaro ohi ziren makiak. “Espainiar gerrilla-zuzendaritzan euskaldunak baziren asko, baina ezin da jakin zehazki zenbat euskaldun zeuden denera makietan, han-hemenka baitzeuden nahasturik; garaiko PCEren dokumentazio asko ez da existitzen edo oso kalteturik dago. Gainera, izenen zerrendak ikustearekin ez da nahikoa”, dio Rodríguezek. Eta Euskadiko Gerrillari Erakundean zenbat lagun ote? “Behe Pirinioetako Brigadak, esaterako, Iparraldeko gune menditsuenak naziengandik askatu zituen, eta 300 lagun inguru ziren”, azaldu du euskal makien kopuruaz. Usabiagak ere zenbaki bera bota du: 300 inguru.\nAsmo argi eta garbia zuten: Bizkaian eta Gipuzkoan sustraituz, Nafarroa eta Gipuzkoa arteko gune menditsuetan jardutea. “Baina hemen mendiak oso populaturik daudenez, ez dira nahikoak makiak gordetzeko. Hori dela eta, ondoren, hiri-gerrilla ezartzeko saiakera egin zuten Bilbon”, esplikatu du historialariak.\nHaatik, gerrilla ez zen Euskal Herrian errotu. Lehenik, “poliziak eta armadak atxilotutakoak eta hildakoak hamaika” izan zirelako. Ondarretako kartzelan, kasu, “80 edo 90 maki” bazirela adierazi du Usabiagak. Bigarren zioa, herritarren laguntzarik eza izan zen: “Hegoaldean jendeak zuen beldurraren ondorioz –dio Rodríguezek–, maki batzuk Iparraldera itzuli ziren, beste batzuek desertatu eta euren herrietara jo zuten bizitza normala egitera, eta beste batzuek Europako Mendietara jo zuten. Egokitzeko zailtasun handiak izan zituzten Euskadin”.\nBI ALDEETAKO EZBERDINTASUNAK\nIparraldean ziren euskaldun gerrillariek animoa goran zuten oso: “Iparraldera heldu bezain laster, Otxabiña eibartarra ezagutu nuen eta egun gutxitan Eibar hartuko genuela esan zidan! Ni zur eta lur geratu nintzen berari begira, Gipuzkoatik ihes egin bainuen eta banekien nolakoa zen egoera”, kontatu du Usabiagak bere taldekide Víctor Lecumberri Otxabiñari buruz hizketan. “Desertzioen gakoa da hori: gerrillari askok ez zuten pentsatzen halako borroka latzak izango zirenik, euren atzetik aliatuak sartuko zirela ere uste zuten, eta herria eurekin matxinatuko zela diktaduraren aurka. Nazioarteko demokraziek Francorekin zerbait egingo zutela pentsatzen zuten, gainera. Eta oso bestelako egoera topatu zuten Hegoaldera joandakoan: laguntzarik ez, jazarpen ikaragarria… Barrosoren taldeak, ordea, bazekien frankismoa ez zela egun batetik bestera eroriko”, gaineratu du Rodríguezek.\n(Aitor Azurki / ARGIA aldizkaria / 2398. alea / 2014-01-12)\nPublicado por Ahaztuak1936-1977 en 01:56


Kattalin (eleberria) - Wikipedia, entziklopedia askea.\nKattalin (La herbolera) Toti Martinez de Lezeak idatzitako eleberria da. Liburua 1500. urtean Durangon Euskal Herrian ezagutzen den lehenengo sorgin-ehiza gauzatu zenean oinarritzen da, milaka biztanle (batez ere emakumeak) sutan bukatu zuten Europa osoan, gezur, aurreiritzi eta eliz-gizonen obsesioengatik.\nRosseta Testu Zerbitzuak\nGaur egun "sorgin" izena gaizkiaren sinonimoa izaten jarraitzen du, emakume zahar eta itsusiarena, eta ahaztu egiten da urte haietan ume, neska gazte eta emakume langile soilak salatuak eta erailak izan zirela.\nGaztelaniaz idatzita dago eleberria eta 460 orrialde dauzka, euskaratua dago "Kattalin" izendapenarekin. 2000. urtean argitaratua.\n« Eleberri hau idazten hasterakoan, sorgin-ehizaren beste ikuspuntu bat eman nahi nuen. Milaka emakume famatu eta hain ezezagunak erreak izan ziren, erokeriengatik, arbasoen antzinako sinesmenetan sinesteagatik gehienetan. »\n—Toti Martinez de Lezea\nAzken aldaketa 19 uztaila 2020(e)an, 18:09(e)tan\nOrriaren azken aldaketa: 19 uztaila 2020, 18:09.


Emakunderen aldizkari digital berria aurkezteak poztasun handia ematen digu. Euskarri digitalaren alde egiteko kontuan hartu ditugu teknologia berriek eskaintzen dizkiguten abantailak, inguruarekiko begirunea eta herstura ekonomikoa. Baina, jakin badakigu, pertsona guztiek ez dituztela teknologi berri horiek eskura, eta horregatik, paperezko laburpen bat ere argitaratzea erabaki dugu, gure komunitateko emakumeen elkarte taldeentzat bereziki zuzendua.\nTeknologia berriek gizon eta emakumeen arteko berdintasuneko borrokan aukera ederra ekartzen digutelakoan gaude. Horrekin batera, emakumeak , XXI mendeko aldaketak bideratzen dituzten baliabidetatik kanpo geratzea zilegi ez dela deritzogu. Horregatik,aldizkariaren digitalizazioa testuinguru jakin batean eman da non, beste zenbait proiekturen artean, emakumeen elkarteentzat teknologia berriak ikasteko programa bat antolatu baitugu.\nEmakunde aldizkariak berdintasunaren aldeko borrokan arlo ezberdinetatik parte hartzen duten pertsonen topagunea izan nahi du. Helburu horrekin ale bakoitzak honako atalak izango ditu: iritzia, elkarrizketak, praktika onak berdintasunean, emakumeen elkarteei buruzko informazioa, Emakundek sorturiko albisteak, nazioarteko berriak, agenda eta deialdiak. Aldizkari berri honen buletin elektronikoan harpidetza egiteko gonbidatzen zaitugu, horrela, informazio guztia puntu-puntuan eskuratu ahal izango duzu.\nMaría Silvestre Cabrera, Emakundeko zuzendaria\nArantxa Elizondo Lopetegi, Emakundeko idazkari nagusia


Kanpoko ekintza egitarau zabala antolatu da Gaztelekuko erabiltzaileentzat uztailean — Oñatiko udala\nKanpoko ekintza egitarau zabala antolatu da Gaztelekuko erabiltzaileentzat uztailean\nIrteerak eta Kubo eta Topalekuko erabilera uztartuko da, udako oporrak hartu bitartean\nGaztelekua itxita egon den bitartean landu den ekintza egitaraua da haur eta gaztetxoei eskaini zaiena. Kuboko erabiltzaileei zuzendutakoa hezitzaileen proposamenez osatu da nagusiki, eta ikas-mailaka antolatu da. Ahal den neurrian, txangoa eta hondartza edo igerileku egonaldiak uztartuz borobildu dira talde ezberdinei zuzendutako irteerak. Topalekuko erabiltzaileei bideratutakoak berriz, koadrilaka, eta zuzenean gazteekin elkarlanean antolatu dira. Irteeretarako izen-ematea zabalik dago kasu guztietan.\nBizi dugun egoerak hala eraginda osasun eta segurtasun protokolo bat landu dute Gaztelekuko arduradunek. Aipatu protokoloa eta irteeretan parte hartu nahi duten neska-mutilen gurasoek sinatu beharreko baimen-orriak udaleko web atarian daude eskuragarri.\nIrteeren programazioa eta Gaztelekuko eremu ezberdinen erabilera uztartuko da hil honetan; Kubokoak kanpoan daudenean espazio hori itxita mantenduko da baina Topalekua zabalik, eta alderantziz. Baina Gaztelekuko egutegi eta ordutegia moldatu egin da aurten, eta astelehenetik ostiralera irekiko da; lehen asteartetik igandera zabaltzen zen.


Uxuri Urrate, ON Zientzia bideo-lehiaketan saritua | uzikastola.eus\nUxuri Urrate, ON Zientzia bideo-lehiaketan saritua\nElhuyarrek eta Donostia International Physics Centerrek (DIPC) ON ZIENTZIA 9. Bideo Lehiaketa antolatu dute, zientzia eta teknologia dibulgatzeko.Teknopolis zientzia eta teknologiaren dibulgaziorako telebista-programaren barruan eratu da lehiaketa.\nLehiaketaren helburua zientzia eta teknologiaren balio positiboak eta garapenekoak sustatzen dituzten bideo labur eta originalen ekoizpena eta difusioa bultzatzea da. Gai zientifiko edo teknologikoei buruzko bideoak aurkez ditzakezu, euskaraz, gaztelaniaz edo ingelesez, 5 minutu baino laburragoak.\nBatxilergoko 1. mailakoa den Uxuri Urrate gure ikasleak Euskarako Bideoen alorreko aipamen berezia jaso du. Sari-banaketa ekitaldia Donostiako Tabakaleran izan zen ekainaren 13an (azpiko loturan Uxuriren lana ikus dezakezue). Datorren asteko Teknopolis saioan ikusi ahalko da sari-banaketa ekitaldia.\nPagoeta auzoa 4, 20700. Urretxu. Guipuzkoa\nLabeaga kalea 25, 20700, Urretxu, Guipuzkoa


Copyright - Abokatuak Danimarkan. Guztiak abokatuak Online\nOinarrizko informazioa, abisuak copyright arau-hauste - YouTube Laguntza\nBada, lortuko duzu abisu bat copyright arau-hauste, esan nahi du zure bideoa izan da YouTube kendu delako, egile-eskubideen jabeak bidali digu osoa eta baliozko lege-eskaera, bertan izan gara buruz galdetu daNoiz copyright titularrak jakinarazten digu formalki hori ez duzu bere baimenik erabili bere edukia gunean, kendu egingo dugu, zure karga arabera, lege copyright. Mesedez, kontuan izan, bideoak kendu ahal izango da, batetik, gune desberdinak zenbaki bat arrazoi, ez du zertan guztiak dute zerbait copyright egin. Ezabatzen baduzu bideo bat, abisu bat, abisua zure kontua ez da bertan behera utzi. Egin klik beheko ikusteko nola amaitutzat abisu bat gutun urratzen copyright.\nCopyright - Danimarkako Batasuna Kazetari\nGehienak DJ-en kide sortu copyrightdun lanen zati gisa bere eguneroko lana. DJ aholkatzen kideak gai guztiak copyright eta ordezkari kideen interesak, oro har, area barruanDJ ere bideratzen du funtsak, zein datoz hitzarmen kolektiboa erabiltzea copyright-lanak. Funtsak banatzen dira kideak eta beste eskubideen titular. DJ sariak rettighedsmidler hainbat igerilekuak Aurkitu eskuineko igerilekua eta zerga-arauak eta erabilera rettighedsmidler.\nDJ bat prestatu du zenbaki proposamenak, bertan erabili ahal izango duzu nahi duzun zure eskubideak esleitu.\nالمسائل الجنائية - الحصول على المساعدة القانونية المتخصصة في المسائل الجنائية


Hasiera > Produktuak > Kanpoko Argazkia > Ekintza kamera\n4K iragazgaitza EIS astinduaren aurkako Wifi akzio kamera\nOngi etorri handizkara eta erosi pertsonalizatutako 4K Waterproof EIS Anti-shake Wifi Action Kamera gure fabrikatik. Ongi etorria zara gure fabrikara etortzera, azken salmenta, berriena, aurreratua, deskontua eta kalitate handiko 4K Iragazgaitza EIS Astinduaren aurkako Wifi Ekintza Kamera erostera. Ziur egon zaitezke gurekin deskontu produktua erosteko. Zurekin lankidetzan aritzea espero dugu, gehiago jakin nahi baduzu, orain kontsulta gaitzazu, garaiz erantzungo dizugu!\nIcatch V39 Real 4K WiFi Kirol Kamera\nOngi etorri handizkara eta erosi Icatch V39 Real 4K WiFi Kirol Kamera pertsonalizatua gure fabrikatik. Ongi etorria zaituztegu gure fabrikara etortzera Icatch V39 Real 4K WiFi Kirol Kamera salmenta berriena, berriena, aurreratua, deskontua eta kalitate handikoa erostera. Ziur egon zaitezke gurekin deskontu produktua erosteko. Zurekin lankidetzan aritzea espero dugu, gehiago jakin nahi baduzu, orain kontsulta gaitzazu, garaiz erantzungo dizugu!\nUltra HD 4K 60fps WiFi Iragazgaitza Ekintza Kamera\nOngi etorri handizkara eta erosi pertsonalizatutako Ultra HD 4K 60fps WiFi Iragazgaitza Ekintza Kamera gure fabrikatik. Ongi etorria zara gure fabrikara etortzera, azken salmenta, berriena, aurreratua, deskontua eta kalitate handiko Ultra HD 4K 60fps WiFi Iragazgaitza Ekintza Kamera erostera. Ziur egon zaitezke gurekin deskontu produktua erosteko. Zurekin lankidetzan aritzea espero dugu, gehiago jakin nahi baduzu, orain kontsulta gaitzazu, garaiz erantzungo dizugu!\nBenetako 4K 30FPS Ekintza Kamera Iragazgaitza\nOngi etorri handizkara eta erosi pertsonalizatutako benetako 4K 30FPS iragazgaitza ekintza kamera gure fabrikatik. Ongi etorria zara gure fabrikara etortzera, benetako 4K 30FPS iragazgaitza den akzio kamera erostera, azken salmenta, berriena, aurreratua, deskontua eta kalitate handikoa. Ziur egon zaitezke gurekin deskontu produktua erosteko. Zurekin lankidetzan aritzea espero dugu, gehiago jakin nahi baduzu, orain kontsulta gaitzazu, garaiz erantzungo dizugu!\nBenetako 4K 30fps Wifi Body Iragazgaitza Ekintza Kamera\nOngi etorri handizkara eta erosi pertsonalizatutako 4K 30fps Wifi Body Waterproof Action Kamera gure fabrikatik. Ongi etorria zara gure fabrikara etortzera, azken salmenta, berriena, aurreratua, deskontua eta kalitate handiko benetako 4K 30fps Wifi Body Waterproof Action Kamera erosteko. Ziur egon zaitezke gurekin deskontu produktua erosteko. Zurekin lankidetzan aritzea espero dugu, gehiago jakin nahi baduzu, orain kontsulta gaitzazu, garaiz erantzungo dizugu!\nPantaila bikoitzeko iragazgaitza 4k ekintza kamera\nOngi etorri handizkara eta erosi pantaila bikoitzeko iragazgaitza 4k ekintza kamera pertsonalizatua gure fabrikatik. Ongi etorria zara gure fabrikara etortzera, azken salmenta, berriena, aurreratua, deskontua eta kalitate handiko Pantaila Bikoitzeko Iragazgaitza 4k Ekintza Kamera erostera. Ziur egon zaitezke gurekin deskontu produktua erosteko. Zurekin lankidetzan aritzea espero dugu, gehiago jakin nahi baduzu, orain kontsulta gaitzazu, garaiz erantzungo dizugu!\n8m gorputz iragazgaitza 4K wifi Kirol kamera\nOngi etorri handizkara eta erosi pertsonalizatutako 8m Body Waterproof 4K wifi Kirol Kamera gure fabrikatik. Ongi etorria zara gure fabrikara etortzera, azken salmenta, berriena, aurreratua, deskontua eta kalitate handiko 8m Body Waterproof 4K wifi Kirol Kamera erosteko. Ziur egon zaitezke gurekin deskontu produktua erosteko. Zurekin lankidetzan aritzea espero dugu, gehiago jakin nahi baduzu, orain kontsulta gaitzazu, garaiz erantzungo dizugu!\nIragazgaitza 4K DV Kanpoko Urpekaritza WiFi Kamera\nOngi etorri handizkara eta erosi iragazgaitza 4K DV Kanpoko Urpekaritza WiFi Kamera pertsonalizatua gure fabrikatik. Ongi etorria zara gure fabrikara etortzera, azken salmenta, berriena, aurreratua, deskontua eta kalitate handiko iragazgaitza 4K DV Kanpoko Urpekaritza WiFi Kamera erosteko. Ziur egon zaitezke gurekin deskontu produktua erosteko. Zurekin lankidetzan aritzea espero dugu, gehiago jakin nahi baduzu, orain kontsulta gaitzazu, garaiz erantzungo dizugu!\nTxinan egindako Ekintza kamera pertsonalizatua prezio baxuan edo merke eros daiteke. Gure produktuak CE ziurtagiria dute. Gainera, gure produktuak iraunkorrak eta erraz mantentzen dira. Rotchi Txinako Ekintza kamera fabrikatzaile eta hornitzaile ospetsua da. Gure produktuak diseinuan modan ez ezik, dotoreak eta dotoreak ere badira. Gainera, gure marka propioak ditugu eta ontziratzeko ontziratzea ere onartzen dugu. Eskaera bat egiten badut orain, stockean al duzu? Noski! Beharrezkoa bada, doako laginak ez ezik, prezioen zerrendak eta aurrekontuak ere emango ditugu. Handizkan saldu nahi badut, zer prezio emango didazu? Zure handizkako kantitatea handia bada, fabrikako prezioa eman dezakegu. Ongi etorria zaituztegu gure fabrikara etortzea azken salmenta, berriena, aurreratua, deskontua eta kalitate handiko Ekintza kamera erostera. Ziur egon zaitezke gurekin deskontu produktua erosteko. Zurekin lankidetzan aritzea espero dugu, gehiago jakin nahi baduzu, orain kontsulta gaitzazu, garaiz erantzungo dizugu!


Herri indigenen eskubideei buruzko galde-sorta\nHerri Indigenen Eskubideei buruzko Nazio Batuen Adierazpena onetsi zenetik 7 urte igaro ostean, Giza Eskubideen Batzordeak informazio eguneratua bildu nahi du herri indigena horien artean, Adierazpenean ezarritako helburuak betetzen ari ote diren jakiteko.\nHorretarako, 2013ko irailean Giza Eskubideen Batzordeak, hain zuzen, Herri Indigenen Eskubideei buruzko Nazio Batuen Adituen Mekanismoari eskatu zion inkesta bat egin zezala, herri indigenen iritzia biltzeko, Herri Indigenen Eskubideei buruzko Nazio Batuen Adierazpenean jasotako helburuak lortzeko balizko neurri eta inplementazio-estrategien alorreko jardunbide egokienei buruz. Eskaera horren osagarri da estatuek gai horiei buruz duten iritzia biltzea helburu hartuta 2011-2013an egindako inkesta.\nUne hauetan, Nazio Batuen Adituen Mekanismoa informazioak biltzen ari da herri indigenen eta erakundeen artean. Inkesta gaztelaniaz bete daiteke eta 2014ko martxoaren 7ra arte zabalik izango da epea. Erantzun guztiak bildu eta aztertuko dira, eta Giza Eskubideen Batzordeari aurkeztuko zaizkio 2014ko uztailean egingo den bilkuran.\nUNESCO Etxeak herri indigenei buruzko galde-sorta horretan parte hartzea sustatu nahi du; horrenbestez, herri indigenen ordezkari edo lankide diren erakunde edo kolektiboei dei egiten diegu, inkesta hori zuzenean bidal dezaten Adituen Mekanismoaren helbide elektroniko honetara: expertmechanism@ohchr.org. Halaber, informazioak UNESCO Etxeara bidal daitezke, eta hemen bildu eta kontsultaren arduradunei helaraziko dizkiegu.\nKontsultak egiteko eta informazioa jasotzeko, idatzi Maider Maraña lankideari (m.marana@unescoetxea.org).\nGalde-sorta zuzenean deskarga daiteke esteka honetan


• 1 like • 5,530 views\n1. Abangoardiako eskultura (I) Errepasoa\n2. Jatorria

Rodin garai hartako eskultorerik ospetsuena izaten jarraitzen zuen baina artista progresista gazte batzuk haren artea zalantzan jarri zuten.

Arte akademikoa eta ofiziala klase ertainen gustuan oinarrituta zegoen eta honekin Rodinen lanak ondo egokitzen ziren baina, era berean, bere estilo dramatikoa eta brontzea lan egiteko modua beste bideak irekitzen ari ziren.

\n3. Eraginak

Rodinek eragina izan zuen bi elementuekin:

totsoetako trataerarekin eta

sinbolismoaren gaineko garaipenarekin.

Kritiko batzuk Egiptiar eskulturaren eragina azpimarratzen dute.

Eragin hauetako

nahasketaren adibide bat

Maillol-en Mediterraneoa da,

eskultura purua

kontsideratua izan daitekeela.

\n4. Eraginak

Eskultoreak Mendebaldeko tradizioarekin apurtzeko eraman zuen elementu bat tribu primitiboen lanen ezagupena izan zen, bai Afrikakoa baita Ozeaniakoa ere.

Hauek ez ziren bakarrik kuriositate exotikoak, arte ingenuoa edo barbaroen irudiak, sorkuntzako obrak baizik, eredu klasikoen kontsiderazio bera merezi zutela.

Obra hauek Europan ezagutzen ziren XIX. mendetik aurrera.

\n5. Lehen adibideak

Lehen europarrak Ozeania eta Afrikako tresnak ikertzen pintore batzuk izan ziren:

Matisse,

Picasso,

Derain,

Kirchner.

\n6. Lehen adibideak

Eredu hauek eskulturan eta baita pinturan ere erabili zituzten.

Irudiek hanka motzak, tortso luzeak, izter meheak eta buru handiak dituzte.

Artista batzuk ereduak egokitu zituzten besteek imitatzen zituzten bitartean.

\n7. Lehen adibideak

Modiglianik emakumezkoen buruak egin zituen Afrikako eta Budismoko irudi dotoretan inspiratuak, baina bere berezko estiloan eginak.

Sileriako harrietan eginak, eraikuntza publikoetan, arkitekturako zati eskultorikoak bezala ikusten dira.

Bere ekoizpenean pilar moduko buruak, belauniko kariatideak eta zutik dauden emakume biluzik daude.

\n8. Lehen adibideak

Brancusik ezin zuen egin egokitzapen horren pertsonala.

Afrikako irudiak imitatzen nahi ez zuen bitartean hauek zatietan banatu zituen.

Era batean primitibitate modernoa garai teknikoetara egokitu nahi izan zuen.

\n9. Kubismoa

Picassok egin zuen eskulturarako hurbilpen pertsonala kubismotik.

Bere ideia elementu guztien ikuspegia erakustea angelu guztietatik Rodinen inpresionismoko azken adierazpena bezala.

Baliogarria izan zen argiaren efektuak brontzean biderkatzeko.

\n10. Kubismoa

Picassoren lan eskultorikoetan, erabili beharreko hitza “konstrukzioa” da.

Gaiekin lotuta, kategoria berri bat definitu behar da, irudikatzen ez duelako ezaguna ez den edozein gauza, tradizioan bezala, giza edo abere irudia bezala edo alegoria bat edo bodegoi bat.

\n11. Kubismoa

Ezaugarriak:

Eskulturak ez du oinarririk eta ezin du egon edo etzan egon eta horman zintzilik dago, pintura edo erliebe bat bezala.

Eskultura honetako sorrera Picassok erabilitako “papier collé”-etan egon daiteke, egun batean materiala beruna eta kablez ordezkatu zuenean.

Picassok Julio Gonzalezekin kolaboratu zuen hasieran azken hau ensanblajeen teknikaria zelako .

\n12. Kubismoa

Eskultura hauek espazio errealean zabaltzen dira, giza begiari aukera emanez objektuko espazioan sartzeko (Picassok egindako lehen eskultura gitarra bat zen).

Picasso Afrikako artean inspiratu zen.

Honetatik ideia hartzeaz gain, forma ahurra eta ganbilaren muntaia hartu zuen.

Irudikaturiko tresnak ez dira erabilgarriak baina tresna horien irudikapen plastikoa.

\n13. Futurismoa

Mugimendu honetako artistek eskultura modernora iritsi ziren akademizismotik eta Rodinen eraginagatik.

Inspirazioa gauza hauetan aurkitu zuten:

Ez-europar arkaiko eskulturaren ezagupena,

Parisetik zabaltzen zen pintura modernotik.

\n14. Futurismoa

Eskultura futuristak jatorri desberdina izan zuen.

Lehen aldiarekiko haustura den manifestu bat da.

Formen sorkuntzak teoria eta printzipioen ondoren zetorren.

Arte hau materia bezala ikusten zen eta honek energia eta mugimendua irradiatzen zuen inguruko atmosferan ikusi ahal izateko.

\n15. Futurismoa

Mugimenduko ezaugarriak ondo ikusten dira Umberto Boccioniren lanetan.

Berarentzat mugimendua edozein adierazpen artistiko klasiko bezain polita da.

Bere irudietan Rodin, Gaudi eta Kubismoaren eraginak daude.

\n16. Futurismoa

Mugimendua espazioan irudikatzerakoan ez du erakusten aurrerakadarik krono-argazkiekiko hausturan.

Kontzeptu tradizionalei lotuta zegoen eta honetan gorputz baten bolumena masa modelatu bat da, itxi edo irekiagoa.

\n17. Futurismoa

Eskulturaren ezaugarriak:

Eskulturak hunkitzeko iturri berriak aurkitu behar ditu, akademizismoa kopiatu gabe.

Objektuek bizia irabaziko dute ukitu daiteken espazioan luzatzean, era sistematiko eta plastiko batean.

Eskultura ekoiztuko da argiaren distira sistematizatuak eta oinplanoen nahasketaren bidez.

Kristala edo zelulosako plano gardenak, metaleko planoak, alanbreak, barruko eta kanpoko argiekin, planoak, joerak, tonuak, semitonuak eta errealitate berria irudikatzeko.

Kolorea erabilgarria izan daiteke irudien indar emozionala handitzeko.

Materialek ez dute zergatik izan behar ohikoak, baina artistak nahas ditzake eskultura bakoitzean honekin mugimendua irabazteko.

\n18. Futurismoa

Autoreak:

Duchamp-Villon

\n19. Futurismoa

Autoreak:

Archipenko: eskultore garrantzitsuena konsideratzen da.

Famatua da bere eskultura-pinturei esker.

\n20. Dadaismoa

Marcel Duchamp pintore bat zen irudimen bereziarekin berarengandik XX. mendeko artisten artean eragin handieneko bat egin zuena.

Kubismo eta Futurismoko hasierako esperimentuen ondoren, bizikleta bateko aurreko gurpila hartu zuen, estudioko banko batean txertatu zuen eta hau aurkeztu zuen artelan bat bezala.

Arteko kontzeptu berri hau laster imitatu zuten beste artistek.

\n21. Dadaismoa

Dada mugimenduko artistek Alemanian (Arp, Ernst, Schwitters) eta ondoren Frantziako surrealistek erliebeko pinturak egin zituzten.

\n22. Dadaismoa

Ezaugarriak:

Artistikoak ez ziren materialak eta kolore indartsuak eztabaidako elementu bat bihurtu ziren.

Friso klasikoetan bezala, kolore distiratsuetan margotuak, dadaistek haien sorkuntzak margotu zituzten.

Arte lan bat sortu nahian inguru harmoniko batean, ensanblajeak eta erliebeak sortuak izan ziren inpaktatzeko gogoz.

\n23. Konstruktibismoa

Tatlin-ek Picasso eta Errusiar Konstruktibismoaren arteko lotura sortu zuen.

Mendebaldeko bilakaera artistikoari norabide berri bat eman zioten, era berdinean Errusiako ikonoen eragina zuela eta espekulazio kosmikoak eta iraultza erradikala ere.

Tatlin-ek pausoa eman zuen eskultura errepresentazionala eta ez-errepresentazionalaren artean.

\n24. Konstruktibismoa

Egurra, metala, eta kristala pusketak osatzen zuten; espazioan dauden formak dauce.

Lan hauetako batzuk hormak behar zituzten euskarri bezala baina beste batzuk espazioan zintzilik daude, alanbre eta egitura metalikoetan.

Kontra-erliebeak edo izkinako erliebe bezala ezagutzen ziren.

\n25. Konstruktibismoa

Autoreak:

Gabok gardentasuneko inpresioa ematen zuten materialak erabili zituen,

bereziki bustoetan.

\n26. Konstruktibismoa

Autoreak:

Pevsner-rek Picassoren pintura kubistak emakume biluziekin irudikatu zituen eraikitako erliebe transparenteak bezala, zeluloideko azalera kurboak erabiliz.

\nlurdesfernandez May. 27, 2013


Eskubeltzek taldeko ekintzei hasiera eman dizkio - Eskubeltz Eskaut Taldea\nby eskubeltz · Published 9 October, 2020 · Updated 21 October, 2020\nAzken igandean, urriak 4, taldeko adar guztiek kurtso hasierako ekintzak ospatu zituzten. Lan asko eta prestakuntza egun asko eta gero, gazteriak taldeko ekintzetaz berriro gozatu ahal izan zuen. Eta nahiz eta kurtso arraroa izan, begiraleek inoiz baino asmo handiagoak dauzkate urteari jarraipena emateko.\nKoskorrek igandeko irteeran, Boluen.\nKoskorrek igandeko goiz osoa eman zuten Getxotik ibiltzen. Algortako plazatik Fadurara igaro ziren, eta bertan Bolueko zonaldea ezagutu zuten. Bertako hezegunean jokoak egin zituzten, eta hamaiketakoa Aiboako parkean jan zuten. Bertatik, ibiltzen jarraitu eta Algortako plazara bueltatu ziren haien gurasoekin etxera joateko, adar kideekin goiz ezinhobea pasatu eta gero.\nBestalde, kaskondoak Getxoko beste zonalde batetik igaro ziren. Galeako Aixerrota ikusi eta gero, Getxoko polikiroldegira joan ziren bertan haien ekintzak eta joko ezberdinak egiteko. Goiz osoa eman zuten haien artean elkarrekin hitz egiten eta kurtsoaren hasiera ospatzen.\nOinarinak, haien partetik, kurtsoari hasiera eman zioten Upo mendian. Arrigorriagaraino joan ziren, eta bertatik aldapan gora mendiaren tontorrera iritsi arte. Bide luzeagoa izan zen haiena, baina denbora osoa eman zuten hizketan eta ekintza ezberdinak egiten.\nAzkarrak ere mendira joan ziren, baina kasu honetan Mugarra mendia igo zuten. Mugarra Durango ondoan dagoen mendia da, eta igandean azkarrak-en helburua izan zen bere tontorreraino iristea. Zorionez, euria ez zen ostopo handia izan bertan. Izaroren urtebetetzea ospatu zuten ere, eta otoitza bat ospatu zuten denak batera. Gainera, trena heltzen zen bitartean, batera jolasten egon ziren.\nAmaitzeko, trebeek film bat ikusi zuten Algortan, San Martinen. Berriro batera egoteaz gozatu zuten eta goiz osoa elkarrekin eman zuten.\nGuzti honekin hasi zen Eskubeltz pasaden igandean, baina gehiago ikusi nahi baduzu, hona hemen igandeko bideo laburpen bat!\nNext story Las medidas anti Covid y el balance del pasado curso marcan la asamblea de Eskubeltz\nPrevious story ¡Conoce quién será este año tu monitor/a!


VII. Edukalboan Jardunaldiak: kulturarteko eta arrazismoaren aurkako hezkuntza - Hospitalidad.es\nVII. Edukalboan Jardunaldiak: kulturarteko eta arrazismoaren aurkako hezkuntza\nEkainaren 2an eta 3an, Edukalboan hezitzaile-komunitatearen zazpigarren jardunaldiak egin ziren; oraingoan, kulturarteko eta arrazismoaren aurkako hezkuntza partekatzera eta haren gainean hausnartzera gonbidatzen zuen. Ohiz kanpoko egoera bat bizitzea egokitu zaigunez, ezin izan ginen aurrez aurre elkartu, aurreikusi bezala. Horren ordez, bi bilera birtual egin genituen, eta erantzun bikaina jaso zuten.\nDuela gutxi bizi izan ditugun gertaerek gogora ekarri digute egokia eta beharrezkoa dela lanean jarraitzea, jarrera arrazistak baztertu daitezen eta gazte eta nerabeak gai izan daitezen pentsamendua kritikoa garatzeko; hartara, gizarte kulturartekoak eta inklusiboak eraikitzeko zumeak ehundu ahal izango dituzten heldu arduratsuak bihurtuko dira.\nLehen saioan, hezkuntzaren alorreko 75 parte-hartzaile bildu ziren. Gasteizko Egibide ikastetxearen esperientzia ezagutzeko aukera izan genuen, Itxaso Ugarteren eskutik. Jatorri askotako ikasleak izateagatik bereizten den ikastetxe horretan Lanbide Heziketako irakaslea da Itxaso, eta bizikidetza ona eta egindako ibilbidea nabarmendu nahi izan zituen, nahiz eta orobat adierazi oraindik badagoela zer eginik.\nJarraian, Josemari Aymerichek –Iruñeko Sagrado Corazón ikastetxeko irakaslea eta Ikaskuntza eta Zerbitzu Solidarioko espezialista bera– Iruña, hiri irekia esperientzia aurkeztu zigun, ikasle talde batekin batera. Gizarte-hezkuntzako kulturarteko zerbitzuarekin (SEI) elkarlanean egin da, JRS-Europaren Change proposamenetik abiatuta. ALBOANek ere parte hartzen du Change izeneko ekimenean; haren bidez , aldaketa-eragile aktiboak izateko gonbit egiten zaie gazteei.\nEkainaren 3an, Stéphane Gruesori, Maldita.es webguneko Prestakuntzako arduradunari, entzuteko aukera izan genuen 67 parte-hartzailek. Gezurrak hautematearen eta iristen zaigun informazioa egiaztatzearen garrantziaz hitz egin zigun. Jardunaldiak amaitzeko, gure lankide Inés Vicentek CHANGE proiektua aurkeztu zigun: gazte eta nerabeentzako proposamen bat, migrazioaren, errefuxiatuentzako babesaren eta harreraren inguruan enpatia, pentsamendu kritikoa eta parte-hartzea lantzeko.\nIkaskuntzaz betetako bi egun izan dira, eta guk egina genuen plangintzaren aldean oso desberdinak izan arren, esperientziak, zalantzak eta kezkak trukatzeko aukera eman digute, eta gai horietan sakonduz arrazismoa gure gizartetik baztertzeko lanean jarraitu behar dugula berretsi.\nMila esker gurekin izateagatik!


Marcos Gorostiza: "Arbitroa ez da etsaia, jokoaren parte bat baizik" - Urduliz - Hiruka.eus\nMarcos Gorostiza: "Arbitroa ez da etsaia, jokoaren parte bat baizik"\nAnder Zarraga 2022-05-16 16:37\nSaskibaloian 23 denboraldi egin ditu epaile-lanetan Marcos Gorostiza urduliztarrak (1978). Tarte horretan, kategoria ezberdinetako ia 1.600 partida arbitratu ditu, baina duela gutxi txilibitua gorde eta erretiratzea erabaki du. Beragaz egon da HIRUKA hainbeste urtetan kantxetan ikusi eta ikasitakoari buruz galdetzeko.\nGuztira, 23 denboralditan aritu zara saskibaloiko epaile-lanetan. Zenbatu dituzu zenbat partidu izan diren?\nEz daramat kontu zehatza, baina 1.500 eta 1.600 bitartean izango dira. Bataz beste, epaile bakoitzak 70 eta 100 partida bitartean egiten ditu denboraldian zehar; hau da, bi edo hiru partida astebururo. Hala ere, badaude zazpi partida arbitratzen dituztenak ere, bariku arratsaldean hasi eta domekara arte geratu gabe dabiltzanak. Hori egitea fisikoki oso gogorra da, denbora guztia mugimenduan zaudelako, baina psikologikoki are latzagoa da, une oro tentsioan zaudelako adi-adi partidan murgilduta. Beraz, zazpigarren partiduan erritmo hori mantentzea oso zaila da; nik hasieran egiten nuen, baina gazteagoa nintzen.\nNola hasi zinen saskibaloiko arbitro-lanetan?\nEgun batean, nire kuadrillako neskek beraien saskibaloiko partida bat ikusten joateko gonbidatu ninduten eta interesgarria iruditu zitzaidan. Orduan, nik futbolean jokatzen nuen, baina interesa piztu zitzaidan eta entrenatzen hasi nintzen. Gerora, arbitroa izateko ikastaro bat atera zen, eta eskolarteko partidetan hasi nintzen epaile-lanetan; araudian sakontzen joan nintzen, eta oso arbitro gutxi zeudenez, mundu horretan sartzen joan nintzen. Hasiera batean, umeen partiduetan aritzen nintzen, soldata txiki bategaz eta nik erabakitzen nuen noiz egin lan. Gero, federatuakaz hasi nintzen eta gazteen eta seniorren partidak arbitratu nituen. Urteakaz, fasez igotzen joan nintzen eta Lehen Mailako partidetan aritu naiz; baita Nafarroako Emakumeen Ligan igotzeko fase bat ere, besteak beste.\nOro har, nolako da saskibaloian arbitroek bizi duten giroa?\nEz da futbolean askotan ikusten den bezain gogorra. Batzuetan, iraindu zaitzakete eta zugaz sartzen dira, hori argi dago, baina giroa futbolean baino askoaz sanoagoa izaten da. Saskibaloian ez da futbolean ikusten den agresibitate hori ematen; partida jakin batzuetan, tentsioaren ondorioz, guraso batzuk gatazkatsuagoak izan daitezke. Hala ere, esan behar dut, oro har, oso esperientzia onak bizi izan ditudala. Gainera, urteak aurrera egin ahala presioa jasaten ikasten zoaz eta hobeto kudeatzen duzu.\n"Gaur egungo arbitroek gure hanka-sartzeak gehiago onartzen ditugu eta eta taldeetako kideek ere hori ulertzen dute"\nBaina momentu txarrak ere biziko zenituen, ez?\nBai, baina ez dira gauza larriak izan. Zortea izan dut inork ez nauelako eraso, nahiz eta partidaren baten amaieran eskolako atzeko atetik atera behar izan naizen. Baina ez dut azarorik izan, eta noizbait liskarren bat izan dudan jendeagaz gero ondo amaitu dut. Gainera, orain ez da lehen bezala, gaur egungo arbitroek gure hanka-sartzeak gehiago onartzen ditugu eta eta taldeetako kideek ere hori ulertzen dute.\nEsango zenuke gogorra den epaile horietako bat izan zarela?\nPentsatzen dut kirol honetan enpatikoa izan beharra dagoela. Lehenik eta behin, jokoa ezagutu behar da, hau da, jokalari edo entrenatzaile ohia izateak asko laguntzen du lehiatzen ari direnak ulertzeko. Batzuetan, epaileari protesta egiten diotenean txartzat har daiteke, baina hori ere kirolaren parte bat dela ulertu behar da; arbitroa ez da etsaia, jokoaren parte bat baizik. Hortik aurrera, elkarrenganako errespetu-kontua da. Nik hori erretiratzea erabaki nuenean ikusi nuen, probintzia guztietako jokalari, entrenatzaile, delegatu eta kideen maitasuna jaso bainuen, ez bakarrik ezagutzen nauen hemengo jendearena. Azkenean, errespetua irabazten duzu eta beraiek badakite zure lana ahalik eta ondoen egiten saiatzen zarela. Batzuetan, gogorragoa izan behar nintzen joko-zelaian, baina partida amaitzean, taldekoakaz garagardo bat edatera joan nintekeen lasai-lasai. Kantxan gertatzen dena hor geratzen da; epailea jokalariak bezala erratu daiteke, azken finean, guk erabakiak segundoetan hartu behar ditugu.\nErrespetu eta lan horren isla izan zen aurrekoan jaso zenuen agurra, ez duzu uste?\nBai, ni horregaz geratzen naiz. Zornotza Saskibaloi Taldeko Emakumeek finala irabazi zutenean, Erandioko talde galtzaileko jokalariak izan ziren zoriontzera etorri ziren lehenak. Hori ederra da, mailaz igotzeko finala galdu berri baitzuten, baina nire lana aintzat hartu zuten eta ondo egin nuela aitortu zidaten. Asko hunkitu ninduen horrek eta eskertzekoa da.\nIkusi lotura honetan Anboto komunikabidearen partidaren kronika.\nCOVID-19ak hainbat alorretan izan du eragina gizartean. Nola eragin dio saskibaloiari?\nLehiaketa ofiziala izan dugun arren, nabaritzen zen ez zegoela publikorik. Zentzu horretan, uste dut taldeei guri baino gehiago eragin diela izurriteak: jokalari askok alde egin dute eta kirolaren maila ere asko murriztu da, batez ere, eskoletako taldeetan. Gainera, esango nuke horren ondorioz arbitroen lana ere okertu egin dela, taldeen maila bajatzen doan heinean epaileena ere apaltzen delako.\n"Oso zaila da hasten diren arbitroek jarraipena izatea; urte batzuk egiten dituzte, baina gero ez dute jarraitzen, eta gu ez gara betirako geratuko"\nZergatik ari da gertatzen hori?\nNire promoziotik arbitro bakarra geratzen da, beste guztiek utzi dugu daborduko. Orain, oso zaila da hasten diren arbitroek jarraipena izatea; urte batzuk egiten dituzte, baina gero ez dute jarraitzen, eta gu ez gara betirako geratuko. Bizitzako hainbat kontutan bezala, behetik hasi behar da ikasten, eskolarteko taldeakaz eta maila baxuetan, gutxika-gutxika, gero, mailaz igotzeko. Gazte askok ez dute hori gura eta zuzenean maila altuetara joan gura dute.\nHainbat ume arbitratu dituzu, zer esango zenuke ematen diela kirolak gazteenei?\nNire esperientziaren arabera, talde baten parte izateak eta taldekieakaz enpatia izateak asko laguntzen die beren eguneroko bizitzan. Txikitan hainbat partida ikusten nituen Faduran, baina gaur, hori oso zaila da hori ikustea, gizarte erabat teknologikoan bizi gara eta umeak horrelako ekintzetara joateko ohitura galdu dute. Guk ez bezala, oraingo umeak oso gutxitan ibiltzen dira pilota bategaz jokatzen kalean daudenean, horren ordez ohikoagoa da mugikorragaz ikustea. Gizartea asko aldatu da.\nZergatik hartu zenuen uzteko erabakia?\nAskok ez uzteko esan zidaten, baina astelehenetik barikua lan bat daukat, eta bi seme txiki ditut. Saskibaloiak zapatu eta domeketan ere lan egitea inplikatzen du, eta denbora asko kentzen du, ez baita partida bakarrik: Donostiara partidu batera joan behar banintzen, ordu beteko bidaia, aurreko prestaketa, partida bera, eta itzulera ziren; horrek arratsalde oso bat har lezake. Bidai horiek geroz eta astunagoak ari zitzaizkidan egiten.\n"Oso gustura nago heldu naizen lekuagaz, eta beherago geratuko banintz ere pozik egongo nintzen"\nNazioarteko txapelketa handiren batean epaile izateko arantzagaz geratu zara?\nEgia esan ez. Oso gustura nago heldu naizen lekuagaz, eta beherago geratuko banintz ere pozik egongo nintzen. Azken finean, ezagututako jendeagaz eta bizitako giroagaz geratzen naiz, beraz, ez zait inolako arantzarik geratu; izan ere, noizbait aukera izan dut horrelakoetan egoteko, baina ezetz esan dut, uste dudalako gehiago merezi duten arbitro gazteagoak daudela. Gainera tentsio handiagoa egoten da partida horietan, eta prestakuntza gehiago ere exijitzen dute.


1973ko petrolioaren krisia - Wikipedia, entziklopedia askea.\n1973ko petrolioaren krisia\n1973ko petrolioaren krisia edo lehen petrolio krisia 1973ko abuztuaren 23an hasi zen, Petrolio Esportatzaileak diren Herrialde Arabiarren Erakundeak (Lurralde Petrolio Esportatzaileen Erakundea, Egipto, Siria eta Tunisia barnean hartzen dituena) hartutako erabaki batek sortua. Erabaki oso polemikoa izan zen, hortik aurrera erakunde honetako herrialdeek Yom Kippur Gerran Israel lagundu zuten herrialdeei petrolio gehiago ez saltzea erabaki zen. Erabaki honek Amerikako Estatu Batuak eta Mendebaldeko Europa hartzen zituen barne.\nPetroleoaren prezioen bilakaera (1861-2007). Laranjaz prezio konstanteetan eta urdinez prezio korronteetan.\nPrezioaren igoerak eta mundu industrializatuak petrolioarekiko zuen dependentzia handiaren ondorioz, kaltetutako herrialdeen aktibitate ekonomikoa oso kaltetua suertatu zen. Herrialde hauek hainbat neurri hartu zituzten bere kanpo mendekotasuna jaisteko asmoarekin.


look aldaketak | Txutxumutxuak\nTag Archives: look aldaketak\nBill Kaulitzen look aldaketa\nBill Kaulitzen (Tokio Hotel taldeko abeslaria) irudia beti izan da oso bitxia, eta oraingoan ere, bere itxurarekin arreta bereganatzea lortu du. Izan ere, Alemaniako hainbat egunkaritan azaldu da look berriarekin. Horretaz gain (gezurra badirudi ere), albistegi alemaniar guztietan aipatu dute musikariaren orrazkera berria.\nArgazki honetan ikus dezakegun bezala, orain ile horia du Kaulitzek. Gainera, bizarrarekin eta tamaina handiko eguzkitarako betaurrekoekin agertu da artista duela egun batzuk.\nHasiera batean bera dela sinestea zaila egiten den arren, argazkia bi aldiz begiratuta, ez dago zalantzarik… Beraz, dagoeneko iraganeko kontua da bere ile luze eta beltza, eta orain itxura oso desberdina du Kaulitzek.\nZiur aski rock taldeko izarraren jarraitzaileek ere ez zuten horrelako look aldaketarik espero, baina abeslaria itxura berri honekin ikustera ohitu beharko dute. Ez dute beste aukerarik.\nThis entry was posted in Abeslari gazteak, Bitxikeriak, Pertsonaia ezagunak and tagged abeslariak, Bitxikeriak, look aldaketak on 19 September, 2011 by .


ELIKA Seguridad Alimentaria | Listeria monocytogenes: osasunerako arriskua eta kontsumitzeko prest dauden elikagaien kutsadura - ELIKA Seguridad Alimentaria\nProduktu fitosanitarioen hondakin-ingestaren eredua – EFSA PRIMo\nListeria monocytogenes: osasunerako arriskua eta kontsumitzeko prest dauden elikagaien kutsadura\nBidaltze data 25 urtarrila, 2018\nNahiz eta 2006. urtetik 2073/2005 (EE) Araudiak elikadura-produktuei aplikatu beharreko irizpide mikrobiologiko zorrotzak ezartzen dituen, gizakien listeriosi inbasiboak gora egin du Europar Batasunean 2009-2013 aldian.\n2008 eta 2015 artean ere goranzko joera izan zen listeriosiaren hileroko intzidentzia-tasan 75 urtetik gorako biztanleengan eta 25 eta 44 urte arteko emakumeengan (ziurrenik haurdunaldia zela eta).\nEFSAk ahalegina egin du kontsumitzeko prest dauden elikagaietan (RTE) L. monocytogenes bidezko kutsadura eta listeriosia eragiten duten faktoreak identifikatzeko, eredu kontzeptual bat erabiliz.\nGoranzko joeraren kausa posibleak\nOstalariari loturiko faktoreak\nBiztanleria kalteberaren eta adineko pertsonen tamaina.\nAzpiko beste baldintzatzaile batzuk.\nL. monocytogenesaren prebalentzia RTE elikagaietan erosketa egiteko unean.\nL. monocytogenesaren kontzentrazioa RTE elikagaietan erosketa egiteko unean.\nTxikizkako salmentaren ondoren elikagaiak gordetzeko baldintzak.\nHauek dira ziurrenik kasuen goranzko joeraren faktoreak:\nAdineko pertsona eta herritar kaltebera gehiago egotea (25-44 urte artekoen taldea izan ezik).\nHerritar kalteberen proportzio handiagoa 45 urtetik gorako taldeetan (bi sexuetan).\n>2.000 UFC duten kontsumitzeko prest dauden elikagaiak jatea – Eredu kuantitatiboaren arabera, listeriosi inbasiboaren % 90 baino gehiago bakterien kantitate hori duten RTE elikagaiak jateak eragindakoa da.\nBakteria-hazkundea kontsumo-fasean: kasuen herenak aldi horretako bakteria-hazkundeak eragiten ditu.\nKontzientziazio-lana egin behar da, batez ere arrisku-taldeei begira.\nMetodologia berritzaileak gomendatzen dira, genomaren sekuentziazio osoa (WGS) barne, anduiak identifikatzeko eta joeren jarraipena egiteko.


ikerketa Archives - Page 4 of 9 - Bertsolari\nMikel Artola: “Bertsotan egiteko teknika sinplea da; aplikatzea, ez”\nMikel Artola – Amaia Igartua Aristondok egindako elkarrizketa Berria egunkarian. Bertsolaritzako irakasgaian ahozkotasuna gehiago landuko duen metodologia berritzen dihardu Bertsozale Elkarteak azken urte parean, eta proiektu horren parte izan da Artola Izagirre. Ikasleari papera kendu, eta bat-batean sortzeko gaitasuna eskatuko dio bertsolaritzako irakasgaiak laster. Ahozkotasuna gehiago lantzeko helburuarekin, Bertsozale Elkartea metodologia berri bat ari da


Bilboko Etxebizitzaren Gida Plana, 2018-2020 - Ikei\nEusko Jaurlaritzaren Etxebizitza Legearen eta 2018-2020 aldirako Etxebizitzaren Gida Planaren esparruan, Udalak datozen urteetan etxebizitzaren arloan egingo dituen ekintzen ildoen plangintza egin nahi du. Kontuan izan behar da Bilboko Udalak etxebizitza sozialen arloan egiten duen jarduera nagusia Bilboko Udal Etxebizitzen bidez gauzatzen dela eta etxebizitzen alokairuan dagoela oinarrituta, bere etxebizitza multzo propioa oinarri hartuta. Etxebizitza multzo propio horren alokairuan oinarrituta jarraitu nahi dute lanean eta hala ere, etxebizitza eskuratzeko eredu berrietara zabalik daude, gizarte-sektore zabalek duten etxebizitza-beharrari irtenbideak emateko.\nHori horrela, honako gai garrantzitsu hauek hartuko beharko dira aintzat hausnarketa-prozesuan:\nEtxebizitza multzo propioa alokairurako (multzo hori gaur egungo beharretara egokitzea, etxebizitzak birgaitzeari bultzada ingurumen-jasangarritasunari eta irisgarritasunari lotutako irizpideekin, berrikuntza esleipenerako sistemetan eta abar.).\nJarduera eta eredu berriak (etxebizitza hutsekin zerbait egitea, etxebizitza eskuratzeko eredu berriak, adibidez, kooperatiboa, cohousing..., askotariko laguntzak, ez dirutan bakarrik, emateko politika).\nLankidetza (bereziki Eusko Jaurlaritzaren eta haren Bizigune eta ASAP programekin; arlo publikoaren eta pribatuaren arteko lankidetzarako aukerak; lankidetza gizarte arloko eta beste arlo batzuetako erakundeekin).\nBerrikuntza (eredu eta tresna teknologiko berriak; legerian eta arlo juridikoan izandako aldaketetara egokitzea; kalitatea eraikuntzan eta birgaitze-sistemetan; etxebizitza eta beste behar sozial batzuk).\nPlanaren jarraipena (Planari etengabeko jarraipena eta ebaluazioa egiteko tresnak).\n1 - 24 elementuak ikusgai 395etik


Bizkaie! 2017-08-18 09:04 Jan edanak\nErakusmahaiak eta txakolina banatzeko postua be egongo dira Eleiz Enparantzan.\nIdiazabal Jatorri Deitura Babestuko gaztaien eta Plentziako uriaren arteko hartu-emonak aspaldikoak dira, izan be, domekakoa 28. lehiaketea izango da. Jatorri Deitureak eta Udalak alkarlanean antolatu dabe hitzordua, BBKren laguntzinoagaz. Lehiaketa ofiziala dala azpimarratu dabe bultzatzaileek.\nEuskal Herriko gaztai produktore ezaguenetako batzuk egongo dira Plentzian domekan eta, hori aprobetxauta, gastronomiaren inguruko hainbat jarduera eratu ditue. Hasteko, goizeko 10:00etan, parte-hartzaileek euren gaztaiak aurkeztuko ditue, epaileek probau eta irabazleak aukeratu deiezan. Jatorrizko Deitura Babestuaren barruan dagozan gaztandegiek baino ezin dabe parte hartu eta aurkeztutako piezak kaseina-plakeagaz identifikauta egon beharko dira.\nHiruna epaileko hiru mahai egongo dira eta bakotxean gaztai parte-hartzaileen herenak probauko ditue. Holan, lana banatuko dabe, finalistak lehenago erabagi ahal izateko. Mahai bakotxean, Jatorri Deiturearen Batzorde Ofizialeko kide bat eta Bizkaiko gastronomiaren, gizartearen edo komunikabideen munduko persona bi egongo dira.\nOndoren, 11:00k aldera, 16 postu zabalduko ditue Eleiz Enparantzan bertan, herritarrek Idiazabal gaztaia probau eta erosi deien. Txakolina be egongo da. Bien bitartean, eguerdiko 12:30ak aldean, epaileen dastaketea amaituta egotea aurrikusi dabe; 13:00etan emongo ditue sariak.\nHiru sari nagusi egongo dira: Lehenengo sariaren irabazleak 300 euro eta garaikurra eroango ditu etxera. Bigarren sariari 150 euro eta garaikurra jagokoz. Amaitzeko, hirugarrenarentzat 50 euro eta garaikurra izango dira.


Arratsalde osoa euskaraz errotulagailu fosforito baten truke | Kinka\n← El váter de la escuela. Una reflexión sobre género, arquitectura y educación\nZure maitasuna… giltzarrapo bat al da? →\nGure etxean, Gasteizen, gure umeen lagun batzuek euskaraz egin ohi dute, beste inon ez bezala. Zenbat errotulagailu, gometxa-orri, post-it bloke, borragoma koloredun eta beste gauza txiki, erakargarri eta merke oparitu ditudan ordu horien truke.\nGasteizen umeak hazteak zera esan nahi du: etxean euskaraz eta eskolan D ereduan; kalean, berriz, A eredu gorrian (edo G ereduan, hobeto esanda).\nEskolan D ereduan diogu: irakaslearekin euskaraz, kito. Beste egoera eta une oro giro hizkuntzan: gaztelaniaz, salbuespenak salbuespen. Eremu erdaldunetan gertatzen den bezala, ondo dakigunez.\nNire ama hizkuntza ez da nire umeen ama hizkuntza\nBa horixe: nire ama hizkuntza ez da nire umeen ama hizkuntza (Juan Kruz Lakasta parafraseatuz). Euskara gaztaroan ikasi ondoren, erdal elebiduna izatera heldu naiz; ahalegindu naiz, berriz, nire umeak haratago heltzen, euskal elebidunak izaten laguntzen edo ahalik eta gehien horretara hurbiltzen (etorkizunak esango du). Horretarako hizkuntzarekiko ukipena zabaltzeko ahaleginak egin ditugu etxean, kaleak ez zigulako laguntzen. Baina baita haiekin harremanetan zeuden umeen ukipena ere; kasu horretan ume horiei euskara erabiltzeko eta ikasteko beste aukera bat emateko helburu kontzienteaz, hiri batean non aukera horiek urriak diren. Eta esango nuke ez garela gutxi horrela jokatzen dugun guraso euskaldunak.\nKapital kulturala partekatzea\nIzan ere, kontziente izan gara gure etxeko “kapital kultural” horretaz, eta beste ume batzuekin konpartitu nahi izan dugu, jokuan dagoena ondo jakinda. Gure hirian ume askoren euskararekiko harreman bakarra ikasgelaren barruan gertatzen da eta ez da aski hizkuntzan konpetentzia nahikoa garatzeko. Horrek ondorioak dauzka maila pertsonalean, eta ez emaitz akademikoetan soilik: ume horrek egun batean, nagusitan, euskaraz bizitzea erabakitzen badu, abiapuntu makala izango du hori egin ahal izateko. Haurtzaroan ikasten ez duena hainbat zentzutan galera da berarentzat. Maila kolektiboan, bestalde, zer esango dugu: ez da existitzen; ez dute erabiltzen gelatik kanpo eta kito. Baina hizkuntza bati maila kolektiboa kentzen badiozu, zer geratzen da?\nBakoitzak daukana partekatzen du, eta ni, bestalde, oso eskertuta nago beste familia batzuek gure umeekin partekatu dituzten altxorrengatik (Arabako paisajeak eta mendiak ezagutzera eraman dituztenak, ekintza kulturaletara lagundu dituztenak, txakurra paseatzen eta akuriekin jolasten utzi dietenak, ospakizun berezi batera haiekin joan direnak…).\nNire kasuan partekatze horrek akuilagarria behar izan du: ondo menperatzen ez den hizkuntza batez orduetan zehar aritzea ez da berehalako plazerra ematen duen zerbait, ez da espontaneoki gertatzen den zerbait, gaztelania eraginkorrago hori eskura egonda. Egoerari buelta emateko opari txikiak ematen hasi nintzen gure etxean ordu batzuk euskaraz pasatzen zituzten umeei (haien aldetik esan nahi dut, nire presentziarik gabe).\nEsan behar dut zintzotasunez jokatu dugula umeok eta nik: baten batek ezin izan zuen edo ez zuen nahi izan euskaraz hitz egin, baten bat oparirik gabe joan zen, baina hori bai, beste egun batean saiatzeko eskaintza irekiarekin.\nHau kontatzen dut jakinda sariak ematea ez dagoela ondo ikusita (agian bere ifrentzua, zigorra, gogorarazten digulako?) Aitortu behar dut “Zigorrik eta saririk gabe heztea” hitzaldia auzora heldu zenean kale egin nuela, baina momentu honetan gauza neketsuak/onuragarriak egiteko akuilagarriak eskaintzeari ez diot nik arazo handirik ikusten. Tira, ez naizela damutzen.\nEta bai, errotulagailu berde fosforito bat oparitzea eraginkorragoa izan da bost, zazpi, bederatzi urteko umeak “euskaraz mesedez” errepikatuarekin gogaitzea baino. Edo euskara euskaldunon altxorra dela, ez badugu erabiltzen galduko dela, eta horrelako argudioak behin eta berriro entzunaraztea baino. Umeek hizkuntzaren inguruko gure kezka ideologikoak ulertzeko edo partekatzeko gai balira bezala, hiriaren egoera soziolinguistikoan eragiteko interesa balute bezala, txikiek errazena eta eraginkorrena egiteko joera izango ez balute bezala, nagusiokin gustura egoteko eta gure maitasuna lortzeko guk eskatzen diegun ahalegin oro egiteko prest egongo balira bezala…\n«Amelia, etxera noa. Oparia?». «Zer moduz ibili zara?». «Euskaraz denbora osoan». «Ederto. Ea borragoma berde hau gustuko duzun».\nUrteen poderioz gehienek oparia eskatzeari utzi zioten, baina ez euskaraz hitz egiteari gure etxeko esparruan.\nGutxi da, baina…\nGutxi da, argi dago. Izan ere, kaleko atea itxi eta hurrengo segunduan gaztelaniara pasatzen zirela entzun dut (gehiegi sufritu gabe, zertarako). Baina egia da, halaber, gehienek nirekin euskaraz egiten dutela berdin non aurkitzen garen, bakoitzak bere mailan (gaztetxoekin beti labur). Zein da fabularen erakutsia? Ez dakit, azken horrekin geratuko naiz.\nHaurtzaroarekin batera gometxen eta errotulagailuen garaia joan da eta eragiteko nire aukerak ere bai. Goizean supermerkatuan oferta oso maju bat ikusi dut (sei errotulagailu euro bat! Non zeuden eskaintza hauek duela urte batzuk?) eta kostatu zait pagotxa ez aprobetxatzea. Ea egokitzen joaten naizen. Nire lehengusinak beti egin die barre nire trikimaluei eta alboan daukat, zirikatzen, beste gauza batzuez ere idatz dezadan, gaizki ateratako beste esperimentu batzuez adibidez. Ez dut nahi, beste egun batean.\nEsta entrada fue publicada en anitzak y etiquetada Euskara. Guarda el enlace permanente.\n2 respuestas a Arratsalde osoa euskaraz errotulagailu fosforito baten truke\nmayo 13, 2015 en 8:08 am\nOna! Ez dakit zure inguruko haurrek edo gazteek bideojokoak gogoko dituzten, baina agian webgune hau interesatuko zaizu http://gamerauntsia.eus/\nBeste amu bat izan daiteke euskaraz jolastu eta beste gazte batzuekin bizipenak partekatzeko.\nMila-mila esker, Urtzi! Oso proposamen interesgarria. Dena beharko dugu 🙂


2018ko maiatzeko Microsoften segurtasun-buletinak | BCSC - Zibersegurtasun Euskal Zentroa\n2018ko maiatzeko Microsoften segurtasun-buletinak\nSegurtasun eguneraketen inguruko hileroko Microsoft argitalpenean 67 ahultasun jaso dira oraingoan; 22 kritiko gisa sailkatu dira eta 45 garrantzitsu gisa. Gainerakoak larritasun baxu edo ertainekoak dira.\nDagokion eguneraketa instalatzea. Segurtasun eguneraketak instalatzeko informazio orrian eguneratzeko metodoen inguruko informazioa jaso da.\nMaiatzari dagokion segurtasun eguneraketen buletinean mota hauetako hainbat segurtasun-ahultasun argitaratu dira:


Vitoria-Gasteizko Udalaren web-orria - Jundiz inguruan parke handi bat sortzeko lanen hirugarren faseari ekingo zaio udan\nJundiz inguruan parke handi bat sortzeko lanen hirugarren faseari ekingo zaio udan\n2020ko martxoaren 13an\nMendebaldea proiektua atalka ari da gauzatzen 2016tik, eta bere xedea da Jundizko industrialdearen inguruko korridore berde bat sortzea. 2020ko udan hirugarren faseari ekingo zaio, Ariñiz inguruen ingurumen leheneratzea izenburuarekin. Lanen artean egongo dira paisaia egokitzeko ekintzak, airearen kalitatea hobetzekoak eta lurzorua fitoerremediazio bidez (landareen bidez) deskutsatzekoak. Aurrekontu osoa 298.000 eurokoa da, eta horietatik Eusko Jaurlaritzak 80.000 ordainduko ditu eta Urban Klima europar proiektuak beste 80.000 euro.\nAurreko faseetan Lermanda inguruetan eta Mendigurentxon egin ziren lanak. Paisaia hobetzeko lanak egin ziren, soinua murriztekoak, ibaiertzeko landaredia eta zuhaitzak landatu ziren eta anfibioentzako urmaelak sortu ziren, besteak beste.\nHirugarren fasea amaitu ondoren, A-1 autobidearen eta Jundiko industrialdearen artean dauden lursailak korridore natural bihurtuko dira eta Eraztun Berdea osatzen lagunduko dute. Ingurumen aldetik garrantzitsua den elementua izango dira horrela, eta beste hainbat osagaien artean, parke berri bat ere izango du Ariñiz inguruetan.\nEraztun Berdearen albisteak\nHemen zaude Herritarren postontzia › Gai-arloak › Ingurumen eta iraunkortasuna ›\tIngurumen obra eta proiektuak › Página web: Comienza la tercera fase del proyecto de creación de un gran parque en Jundiz\nPágina web: Comienza la tercera fase del proyecto de creación de un gran parque en Jundiz\nUna noticia estupenda pero la carretera que hay la tendrían que cerrar ya que los camiones (tienen prohibido por una señal pasar pero se lo pasan por donde sabemos) llevan basura a la planta de reciclaje que hay.La utilizan todos los días con lo que tiran basura plásticos aparte de la gente sin amor por la naturaleza que paran cada poco para tirar escombro de obras y hasta sofás con lo que nos lleva a pagar por ir a recogerlo\njmp 2020/03/29 21:15:35\nEraztun Berdeko baratzeak\nTurismoa Eraztun Berdean


Geuria Merkatuak webgune berria du - Geuria Merkatua\nGeuria Merkatuaren webgune berrian zaude!\nZurekin harreman hobetzeko asmoz, www.geuriamerkatua.eus webgunea sortu dugu. Gure produktuak, dendan dauden eskaintzak eta intereseko iruditzen zaizkigun beste hamaika kontu zurekin modu errazagoa partekatzeko nahiak bultzatu gaitu hoprretara. Irisgarritasun erosoa nahi dugu zurekin.\nGeure produktuak, Eskaintzak, Desberdin egiten gaituena, Ekoizleak eta Gaiak izendatu ditugu gure sailak. Bertan aurkituko dituzu gurekin harremanetan jartzeko aukera zuzen eta erraz-errazak. Eta, gainera, eta twitter eta facebook kontuak ere sortu ditugu sare sozialetan elkarren berri izateko. Laster izango dira hauek era martxan.\nGaiak atalean albisteak, elkarrizketak eta zuretzat eta guretzat intereseko diren edukiak argitaratuko ditugu: euskal gastronomia, produktuak, ekoizleak, Bilbo eta Bizkaiko agenda eta kontuak… zeuri kontatzeko moduko bitxikeria eta gai interesgarriak.\nHala, bada, harremanetan gaude.\nLaster arte eta bitartean ondo segi!\nGeuria Merkatuak webgune berria\nGaiak: Beste batzuk


Ikergunea - Micaela Portilla Ikergunea - UPV/EHU\nIkergune hau eraikita, Arabako Campusak zerbitzu bat eman nahi die Gizarte eta Giza Zientzien arloko ikerketa zientifikoan dihardutenei, garrantzi handiko jakintza arloa baita campus honetan.\nGaur egun, Arabako Campusak Lascaray Ikergunea du, Zientzia Esperimentalen eta Osasun Zientzien arloko ikerketara bideratuta dagoena. Ikergune berria abian jarrita, maila handiko ikerguneak izango ditu Gasteizek jakintzaren hainbat adarretan, inguruneko garapen ekonomiko eta kulturalarentzat lagungarri izango direnak.\nMicaela Portilla Ikergunea ikerketaren erreferentzia bilakatuko da Euskal Herrian, gaur egun ez baitago antzeko ezaugarririk biltzen duen zentrorik. Bertan, aukera izango dute diziplina zientifiko horietako bikaintasun ikertaldeek hainbat baliabide eskueran izateko –gune bereziak eta laborategi partekatuak, eta azpiegiturak eta zerbitzuak–, betiere kalitateko ikerketari ahalik eta erantzunik onena eman diezaioten.\nMicaela Josefa Portilla Vitoria (Gasteiz, 1922ko uztailak 30 – 2005eko urriak 8) XX. mendeko euskal historialari, antropologo eta pedagogo gailenetakoa dugu. Azterlan eta argitalpen ugarien egile, nabarmentzekoa da pedagogiaren arloan egin zuen lana, ikerketan eta dibulgazioan egin zuen lanarekin txandakatu zuena.\nHistorialari gailena izateaz gain, Micaela Portilla dibulgatzaile handia izan zen, bere jakintzak partekatzeko beti prest. Aspaldiko bideak interesatzen zitzaizkion bereziki (bere obran garrantzi handikoak), oraindik zutik dauden baselizak eta desagertutakoak, harginak eta zizelkariak, eta leinuak. Jakituria handiko emakumea zen, ezagutzak transmititzeko ere dohain berezia erakutsi zuena. Henrike Knörr (1947-2008) UPV/EHUko euskal filologiako katedradunaren hitzetan, "harentzat, zientzia, doitasuna eta zehaztasuna, ikerlanaren eskakizunak, azken batean, ez zeuden mundu guztiarengana heltzeko nahiarekin kontraesanean. Justu kontrakoa. Agerikoa zen ezagutza haiek zabaltzeko hark erakutsitako ardura".\nGasteizko Niño Jesús ikastetxean hasi zituen ikasketak, 1933an Gasteizko bigarren hezkuntzako institutuan jarraitu zituenak. Maisutza (1941) eta Filosofia eta Letrak karrera ikasi zituen. Complutense Unibertsitatean zabaldu zituen bere ikasketak, Geografia eta Historia espezialitatean. Lizentziaturako memorian, 1954an, Torres de Mendozas, Guevaras y Ayalas en Álava izenburua zuen lana aurkeztu zuen, bere doktorego tesiaren atarikoa izango zena, eta funtsezko bere obrarena: Torres y casas fuertes en Álava (1977). Bere ekoizpenaren beste lan nabari batzuk izan ziren Quejana, solar de los Ayala (1983), Las torres de Mendoza y Martioda (1985), Vitoria gótica (1986) eta Una ruta europea. Por Álava a Compostela. Del paso de San Adrián al Ebro (1991).\nLehen Hezkuntzako irakasle izan zen Arabako probintziako herri hauetan: Untzillako eskolan (Aramaio) 1945ean, gero Zallan, Agurainen eta Gasteizen –bertako Ramiro de Maeztu institutuan Odón Apraizen laguntzaile izan zen–. Apraizek, maitekor, Zabalate deitzen zion, Portilla herriko euskal izena, eta denbora batez Leocadia Zabalate goitizena erabili zuen Micaelak arteari eta historiari buruzko egunkarietako kolaborazioak sinatzeko. Irakasleen Unibertsitate Eskoletako katedradun zela (1956), irakaskuntzan jardun zuen Cádizeko Eskola Arruntean (Maisutza Eskola), Gasteizkoan, eta azkenik, Madrilgoan, non 1987an erretiratu zen 43 urtez bertan lanean aritu ondoren.\nGasteizko Eskola Arrunteko zuzendari izan zen (1958-1964), Eskola Arrunten Ikuskatzailetza Nagusiaren aholkulari (1967-1971), Arte Ederretako Errege Akademiako kide urgazle izan zen (1982) baita Historiako Errege Akademiakoa ere (1988) Araban. Gainera, erakunde hauetako kide izan zen: Euskalerriaren Adiskideen Elkartea (1971), Eusko Ikaskuntza, Arabako Ondare Artistikoaren Kontserbazio Batzordea, Foru Aldundiaren Museoetako Aholkularitza Batzordea, Euskadiko Ondare Monumentalaren Aholkularitza Batzordea eta Euskal Kulturaren Kontseilu Nagusia.\nUPV/EHUk honoris causa doktore izendatutako aurreneko emakumea izan zen, 1993an.\nMicaela Portilla Ikergunea UPV/EHUren Arabako Campusean dago kokatuta.\nTelefonoa: (+34) 945014003\n(Beste leiho bat zabalduko du)Prozedura: norbere aldetik jokatzen duten unibertsitate barruko eskatzaileak eta unibertsitatez kanpoko eskatzaileak (pdf ,65.52 Kb)


[Bideoa] Olatz Salvador musikariak ‘Ahots Hari’ kanta eta bideoklipa aurkeztu ditu - KULTUR SHAREA\nRozalen musikariarekin abesten du Salvadorrek abesti honetan.\nOlatz Salvador musikariak Aho Uhal (Airaka) diskoko Ahots Hari izeneko kanta eta bideoklipa aurkeztu ditu. Hitzak Alaia Martin bertsolariak idatzi zituen, 2020ko martxoan, konfinamendua oraindik zer izango zen jakin gabe. Salvadorrek kanta sortu, Pablo Novoa ekoizleak aberastu eta Rozalen abeslariak goraino eraman du kanta hau.\nAho Uhal diskoa\nSalvadorrek urte hasieran kaleratu zuen Aho uhal izeneko lana eta azaldu zuenez, diskoaren sortze prozesua luzea izan zen, “diskoa bera ere luzea da eta badakit garai hauetan disko luzeak egitea ez dela egokia”, baina musikariak nabarmendu zuenez, diskoaren barruan abesti bakoitzak zentzu bat dauka, “askotan abesti gehiegi izatean aukeraketa bat egitea izaten da ohikoena, baina kasu honetan bakoitzak bere espazioa betetzen zuela iruditu zait”.\nTags: Aho uhal, Ahots Hari, Airaka, Olatz Salvador\nEuskal musikagintzaren azken nobedadeak Durangoko Azokako 56. edizioko Spotify zerrendan entzungai


Modelo Aretoko hornikuntza - Noticia detalle - Zarautz\nModelo Aretoko hornikuntza\nUDALAK MODELO ARETOKO EKIPAMENDU ESZENIKOAREN HORNIDURA HOBETZEKO LANAK ABIATU DITU\n2019an ireki zituen bere ateak Modelo Aretoak eta Zarauzko kultur-ikuskizunen ardatz bilakatu zen berehala. Berritze lanak amaitu ondoren, ekipamendu eszenikoaren berrikuntzarik ez egiteko erabakia hartu zen, areto honek eduki zitzakeen erabilera posibleak aztertu eta erabaki bitartean.\nModelo Aretoak izango duen erabilera zehaztu ondoren, hauek aurrera eramateko beharrezkoa den ekipamendu eszenikoa osatzeko materiala eta, bide batez, zenbait hobekuntza egiteko baliatuko diren lanak abian jarri ditu Udalak. Orain arte aretoak izan duen erabilerak erakutsi du zenbait elementu estrukturaletan aldaketak eginez teknikari eszenikoen lanean erosotasunean eta segurtasunean irabaziko dela.\n"Kulturarekin dugun konpromisoa indartu nahi dugu. Azken urte eta erdian Udalak mota guztietako kultur jarduerak antolatu ditu publiko guztiarentzat Modelo Areto berrituan" adierazi du Xabier Txurruka (EAJ-PNV alkateak). "Eraberritzearen ondoren instalazioak kamerinoak eta zerbitzu eguneratuak baditu ere, ekipamendu eszenikoa hobetzeko unea iritsi da, jarduera eta ikuskizun gehiago eta are hobeak programatu ahal izateko".\nHornikuntza eta egokitzapen lan hauek Cinetronica S.L. enpresak egingo ditu eta 81.892,22 euroko (BEZ barne) aurrekontua izango dute. Modelo Aretoan egiten ari diren egokitzapen eta hornidura lan hauek bost ataletan banatzen dira:\n1. Makinak eta oihalak: eszenatokian kaja beltza lortzeko eta oihalen mugimendua behar eszenikoen arabera mugitzeko telak osatu eta estrukturak egokituko dira.\n2. Fokuen euskarria: bara frontalean foku gehiago jartzeko aukera izateko, eta teknikariek erosotasun handiagoz muntaiak egiteko estruktura berria ezarriko da.\n3. Altzariak: soinu eta argiztapen kontrol mahaia neurrira egin eta hornituko da, bertan konexio guztiak modu errazean eta dagoen espazioari ahalik eta aprobetxamendu handiena ateratzeko.\n4. Argiteria: argi mahaia eta mota guztietako fokuen hornidura, guztiak led lanpararekin hornituta, horrela askoz ere kontsumo baxuagoa eta jasangarriagoak izatea dute helburu.\n5. Soinua: egun Modelok dituen altabozak zintzilikatu egingo dira, eszenatokia garbi eta libre geratzeko. Oinarrizko mikrofonia eta soinu mahaia jarriko dira, horrela, talde handiak ez diren eguneroko ekitaldietarako soinua bermatua egongo da.\nLanen iraupena bi aste ingurukoa izango da baina, hala ere, ez da Modelo Aretoko egitaraua etengo. Asteburuetako zinema emanaldiak bere horretan jarraituko dute hornikuntza eta egokitzapen lan hauek egin bitartean.


Askatuak: Pribatasun Politika\nIzaera pertsonaleko datuak babesteko politika.\nErabiltzaileak izaera pertsonaleko datuak eskaintzen baldin baditu, baldintza hauen klausula honetan aurreikusitakoaren kontra joan gabe, beharrezkoa izango da Zerbitzu zehatz bakoitzerako aurreikusita dauden baldintza bereziak onartzea. Aurreko hori hala izanik ere, erabiltzaileak ziurtatu egiten du egiazkoak, zehatzak eta benetakoak direla berak jakinarazitako datu guztiak eta eskainitako informazio hori eguneratuta mantenduko duela, eta halaber, bere gain hartuko dituela ASKATUAK SASKIBALOI TALDEAren aurrean informazio faltsua edo zehaztasunik gabea edo arestian adierazitako baldintzak betetzen ez dituena eskaintzeak eragin ditzakeen erantzukizunak, baita arrazoi horregatik konpainia honi edo hirugarrengoei sortu diezazkiekeen kalteak ere.\nIzaera Pertsonaleko Datuak Babesteko 15/1999 Lege Organikoan xedatutakoarekin bat etorriz, ASKATUAK SASKIBALOI TALDEAk, www.askatuak.com web gunearen elkarte titular den aldetik, Erabiltzaileari jakinarazi nahi dio izaera pertsonaleko datuen fitxategi bat duela bere ardurapean, Atarian eskuratutako datuekin ASKATUAK SASKIBALOI TALDEAk berarentzat bereziki sortua. Fitxategi horren helburua, hain zuzen ere, Ataria eta bertako zerbitzuak erabiltzearen ondorioz Erabiltzaileekin finkatzen diren harremanak zaindu, garatu eta kontrolatzea da.\nErabiltzaileak berariaz onartzen du Ataria erabiltzean eskuratu ditugun bere datuak, edozein inprimaki betetzean eskainitakoak edo Atariaren bitartez ASKATUAK SASKIBALOI TALDEArekin izan dezakeen harremanaren bidez sortutakoak 2. puntu horretan aipatutako izaera pertsonaleko datuen fitxategi automatizatuan sar daitezela. Era berean, berariaz baimena ematen du bere posta elektronikoko helbidea eta telefono mugikorraren zenbakia erabili ahal izateko, aurreko puntuan adierazitako datu-tratamenduaren helburu guztiak bete ahal izan daitezen.\nDatuak jasotzeko prozesu horretan, eta datu pertsonalak eskatzen diren Atariko toki bakoitzean, Erabiltzaileari jakinarazi egingo zaio Datuen Babeserako Politika hau, eskatutako datuak biltzea nahitaezkoa den ala ez esango zaio eta aipatutako datu horiek bilduz eskainiko diren zerbitzuen berri emango zaio. ASKATUAK SASKIBALOI TALDEAk, adierazitako xehetasun horien berri emango dio Erabiltzaileari, bai zuzenean edo bai Datuen Babeserako Politika honekin esteka egiten duen Hyperlink baten bidez ere, hori guztia datu pertsonalak jasotzen diren unean bertan.\nASKATUAK SASKIBALOI TALDEAk Erabiltzaileari jakinarazten dio Atarian eskainitako zerbitzu jakin batzuek sarbide mugatua izan dezaketela, eta horiek erabiltzeko beharrezkoa izan litekeela alta emateko formularioak edo antzeko beste batzuk aldez aurretik betetzea, eta halakoetan, izaera pertsonaleko datu batzuk idatz ditzala eskatuko zaio Erabiltzaileari, baina horien tratamendu-erregimena ere Datuen Babeserako Politika honen mende egongo da. Era berean, aurrez izendatutako pasahitz batzuk erabiliz ere eskuratu ahal izango dira aipatutako zerbitzu mugatu horiek, baina edonola ere, pasahitz horiek babestea Erabiltzailearen erantzukizuna izango da bakar-bakarrik, eta pasahitz horiek galdu edo inork ebatsiz gero behar den ardurarekin jokatu beharko du.\nEra berean, nabigazioa hobetzeko helburuz eta Erabiltzaileari zerbitzu hobea eskaintzeko xedez, ASKATUAK SASKIBALOI TALDEAk “Cookieak” dituzten programa batzuk aktibatu ahal izango ditu, horien bidez Erabiltzailea ezagutu ahal izateko. Nolanahi ere, Erabiltzaileak cookie fitxategiak sor daitezela eragozteko edo horretaz ohartarazteko moduan konfiguratu dezake bere nabigazio-programa. Erabiltzailea web gune jakin batean nabigatzen ari den bitartean bere lehentasunei buruzko informazioa jasotzeko prozedura automatikoak dira cookieak. Informazio hori Erabiltzailearen ekipo informatikoetan gordetzen diren fitxategi txikietan erregistratzen da, eta Erabiltzailea web gune horretan berriro sartzen den bakoitzean, fitxategi horiek automatikoki aktibatzen dira eta web gunea, era horretan, aurreko bisitaldietan adierazitako lehentasunekin konfiguratzen da.\nASKATUAK SASKIBALOI TALDEAk hitza ematen du, arestian aipatutako fitxategian sartuta dauden datuak erabiltzeko orduan, errespetatu egingo duela horien konfidentzialtasuna eta fitxategiaren helburuarekin bat etorriz erabiliko dituela, eta halaber, horiek gordetzeko eta aldatu, galdu, tratatu edo baimenik gabe eskuratu daitezela eragozteko neurri egoki guztiak hartuko dituela, izaera pertsonaleko datuak jasotzen dituzten fitxategi automatizatuen Segurtasun Neurrien Arautegian ezarritakoarekin bat etorriz, uztailaren 11ko 994/1999 Errege Dekretuak onetsi bezala.\nErabiltzaileak, bestetik, aurreko paragrafoan aipatutako eskubideak erabili ahal izango ditu, posta bidez honako helbide honetara eskaera idatzi eta izenpetu bat bidaltzen badigu: Anoeta Pasealekua, 22 -Carmelo Balda- 20014 Donostia-San Sebastián (Gipuzkoa), Nortasun Agiri Nazionalaren fotokopia bat gehituta eta Atariko Erabiltzaile gisa identifikatuta.\nErabiltzaileak bere datu pertsonalak aldatu eta eguneratuta mantendu behar ditu Atarian ezar litezkeen prozedura desberdinen bitartez, eskaintzen diren edo eskuratu daitezkeen zerbitzu desberdinen barruan. Erabiltzaileen erantzukizuna da beren datu pertsonalak eguneratuta edukitzea, eta ASKATUAK SASKIBALOI TALDEA berariaz salbuetsita dago Erabiltzaileak ASKATUAK SASKIBALOI TALDEAri eskainitako datuak eguneratuta ez edukitzeak edo egiazkoak ez izateak eragin dezakeen edozein erantzukizunetik.\nASKATUAK SASKIBALOI TALDEAk beretzat gordetzen du Datuen Babeserako Politika hau aldatzeko eskubidea, legegintzako edo jurisprudentziazko berritasunetara nahiz merkatuaren erabilera berrietara egokitzeko asmoz, eta hala eginez gero, aldaketa horien berri emango zaio Erabiltzaileari, horiek indarrean sartu baino lehen, eta egindako aldaketa horiek Erabiltzaileak ezagutu ahal izan dituela uste izateko behar besteko aurrerapenez.


Eitamuz, usaiñez, kolorez, / Kanpoan zu zara gaur Erregiña. AB Olerk 333. Baña adin eldua, gogorrago izaten da-ta, makurtu, ezi ta aldatu nai ba-da, beste taiu, izakera ta egillimu bat emon nai ba-yako. Eguzk LorIl 37s (ap. DRA). Berarizko jas eta taiua, izakera ta egidamu berezia. Eguzk LEItz 123. Pirikornaren egitamua Altmann jakintsuaren iritxiz lapats-egitamua da. Zait RIEV 1933, 65. Ta . epod gañeko itoltza egitamu berekoa zan. Ol Ex 39, 5 (Dv karantza, Ur kolore, Ker y Bibl lan). Nahiago nuke euskal sustraiko . egitura (edo egitamu) erabili structura adierazteko. MIH 194.\nGure bururakizunen egitamu bete, eta gure atinaren benetako kizun gertatzen omen dira [ideiak] . Zait Plat 39. Arerioen egitamu ta bestelako ariketak lapurtzeko. Ib. 95. Jan, edan, erre, gonartean ibilli: gizonaren egitamu bikaiña ogei urte inguruan. Erkiag BatB 182. Lan egitamua 148.698,82 laurlekokoa zan; baiña errematean 126.386 laurlekora jatsi zan. Etxabu Kontu 210. "Eusko-bidaztiarena" izan da gaurdaino gure artean egin den hizkuntz egitamurik osoena. inMEIG VI 38.\n<< destaju 0 / 0\n3 eri >>


Hulu vs Sling TV - Zein streaming zerbitzu da onena? - Kupoiak\nLokarria moztea arau berria bihurtzen ari da mundu osoko jendearentzat. Hitz errazetan, dena da Kabletik aldatuz edo Satelite bidezko telebista streaming bidezko aplikazio ezagunetara. Streaming aplikazio hauek Internet erabiltzen dute etenik gabeko entretenimendua eskaintzeko. Aplikazio horietako gehienek bideo-eskaera egiteko aukera dute.\nHala ere, hauek streaming aplikazioak ez dator bat zuzeneko telebistaren benetako erakargarritasunarekin. Zure itxura edozein dela ere, batzuek zuzeneko telebistaren ausazkoa eta kate ugari galdu ohi dituzte. Zer ikusi edo atzeko planoko entretenimendua bilatu ezin duen jendearentzat, zuzeneko telebista aisialdi metodo onena da.\nEspektro honetan, adarrak elkarren aurka blokeatzen ari diren bi erraldoi daude oraindik. Hori bai! Hulu eta Sling TV zuzeneko telebistako esperientzia izan dezakezun bi plataforma nabarmen dira. Iritzi honetan, Hulu eta Sling TV alderatuko ditugu.\nHulu vs Sling TV - Bateragarritasuna\nPlataforma baten bateragarritasuna erabilgarri dauden gailuekin lotuta dago. Sling TV eta Hulu iOS, Android eta beste sistema eragile batzuetan eskuragarri dauden aplikazioak dira batez ere. Edozein Smart TV-k deskargatu eta abia ditzake zuretzat.\nRoku, Firestick eta beste streaming zerbitzu hornitzaile batzuek ere aplikazio hauek erabiltzeko aisialdia eskaintzen dizute. Gainera, joko kontsolekin ere erabil ditzakezu. Hulu-k erabilgarritasun hobea du joko kontsolan, Nintendo Switch-en eskuragarri baitago. Sling telebista Sony plataforman ere ez dago erabilgarri. Bitartean, Hulu-k Sony plataformarako Hulu + Live TV gailentzen du.\nOro har, Sling telebistak baino bateragarritasun sorta hobea duzu Hulu-rekin. Hala ere, gehien erabiltzen diren gailuei dagokienez, Sling TV posizio bideragarria da oraindik.\nLortzen duzun harpidetza motaren araberakoa izan arren, pantaila kopurua bateragarritasun mota da. Garrantzitsua da aplikazio batetik igortzeko aldi berean zenbat erabaki erabil ditzakezun ikastea. Sling telebistaren Orange harpidetzak pantaila bakarreko erreprodukzioa ahalbidetzen du eta Blue harpidetza paketeak hiru pantaila gehienez. Bitartean, Hulu-k bi gailuetan edozein paketerekin batera igortzen uzten du.\nHala ere, mugagabeko gailuen gehigarri gehigarria dago. Gaitu egingo zaitu exekutatu Hulu hiru gailu mugikorretan eta etxeko gailu mugagabeak. Berriro ere, Hulu irabazle garbia duzu gehigarrien paketearen malgutasunarekin.\nHulu vs Sling TV - Ezaugarri nagusiak\nStreaming aplikazio horien helburu guztia eduki entretenigarria eskaintzea da. Oso harrigarria bihurtu da zer aplikazio eskaintzen duen zer motatako edukia erabakitzea. Promozio eta iragarki gehiegi ikus ditzakezu. Hala ere, badirudi Hulu eta Sling espektro zabala estaltzen dutela.\nHas gaitezen zuzeneko telebistako esperientzia benetakoa kontuan hartuta. Hulu + Live TV zuzeneko telebista kate ugari eskaintzen dizkizun harpidetza paketea da. Sare garrantzitsu askorekin lankidetzan aritu da, hala nola NBC, CBS, ABC, Fox eta beste telebista sare batzuekin. Horrela, telebista kateentzako oso erakargarria da. Gainera, gehigarri gehiago dituzu Disney +, ESPN +, HBO eta Starz-entzat eduki edukia gehiago zabaltzeko.\nSling telebistak zuzeneko telebista kanalak ekartzen dizkizu, baliteke kate ezagunenak ez izatea, baina bilduma nahiko iraunkorra da. Cartoon Network, CNN, FOX, AMC, Comedy Central eta beste hedabide batzuk ditu, Huluren premium kanalekin alderatuta.\nBeraz, Hulu-k txanda hau irabazi dezakeen hainbat erakarpen erakargarriekin, Sling TV-k kanalen aukeraketa merkeago eta entretenigarriagoa eskaintzen dizu. Hulu-k baino gehiago, kanalak gehitu edo kentzeko eta haietara harpidetzeko aukera duzu. Beraz, Slingek malgutasun egokia du sailean.\nPuntu aipagarria izan liteke Hulu-k satelite bidezko telebistan eta LIVE telebistako beste hainbat aplikazioetan ohiko zuzeneko telebistarik eskaintzen ez duela. Bitartean, Sling-k telebistako ordutegiak ekartzen dizkizu programa erraz markatzeko eta aurretik prestatzeko.\nHala ere, Channels-eko borrokan, Hulu-k irabaz lezake. Harpidetzaren kostua kontuan hartu ezean. Hulu + Live TV zuzeneko telebistaren aukera eskaintzen dizun harpidetza bakarra da. Sling telebistaren harpidetza baino dezente garestiagoa da.\nGainera, oraindik Sling telebistan agertzen ez diren iragarkiak eta iragarkiak izango dituzu. Beraz, hamaikakoaren prezioa kontuan hartzen ez baduzu, Sling TV-k erraz irabazten du txanda hau.\nBai Hulu-k bai Sling TV-k hodeian oinarritutako DVRa ekartzen dizute gogokoena grabatzeko Telebista saioak eta ikusteko pelikulak haiek. Gainera, Sling TV-k eta Hulu-k bideo bat eskaintzen dizute eskaeraren arabera. Hala ere, Hulu-ren erabilgarritasuna eta hamaikakoa Sling TV baino askoz ere erakargarriagoak dira.\nBatez ere, SlingTV zuzeneko telebistako esperientzia eskaintzera bideratzen delako. Bitartean, Hulu-k lineako lineako streaming aplikazio gisa funtzionatzen du, eskaera askoko edukiekin. Espektro honetan, Hulu-k irabaziko du une bakoitzean.\nBerrikuspen hau edukiaren kalitatean, programazioan, entretenimenduan eta erabiltzeko erraztasunean oinarritu zen. Ez zituen kontuan hartu harpidetzaren kostua edo antzeko beste ezaugarri batzuk. Erreferentzia bat dago, baina erabakia entretenimendu faktore orokorrean oinarritu da. Horregatik, Hulu-k irabaziko luke Sling TV-ren aurka.\nHala ere, horrek kanalak aukeratzeko malgutasuna eta harpidetza «merkeagoa» kontsideratuko balu, orduan Sling TV-k nabarmen eutsiko lioke. Zuzeneko telebistako esperientzia benetakoa dela kontuan hartzen baduzu, Sling TV-k espektro honetan izugarri ematen du. Hala ere, Huluk sare eta telebista kateen bilduma zabalagoa izatea lortzen du.\nInterfazeari eta erabiltzeko erraztasunari dagokionez, Sling TV-k oraindik bide luzea du egiteko. Noski, Hulu-k bere lehen erakargarritasuna mantentzea lortzen du. Bitartean, Sling TV erraza, minimalista eta merkea da, merkatuan eskuragarri dauden doako beste streaming aplikazioak bezala.\nHitz errazetan esateko. Prezioa axola ez bazaizu eta kalitate handiko entretenimendua nahi baduzu, Hulu da zure bidea. Hulu-k eskaintza, hobari, deskontu eta askoz gehiago eskaintzen ditu.\nHala eta guztiz ere, aurrekontuari egokiagoa den alternatiba bat lortzeko, kate sorta duina eta baita 'doako' zerbitzuak ere, Sling TV hobea litzateke, batez ere beste streaming aplikazio batzuekin parekatzen baduzu.\nGustatuko zaizkizun beste konparazio batzuk:\nnon ikusi dezaket doako filma linean deskargatu gabe\nsuhiltzaile eta ur neskaren tenplu argia desblokeatu da\nnola gorde bizitza film bat linean doan\nyoutubera mp3-ra Android-en\nWindows-erako chromecast aplikazioak


Hiru urteko ibilbidean aurrera Euskal Hedabideen Behategia | Behategia\nEuskal Hedabideen Behategiak hiru urteko ibilbidea egin berri du, hain zuzen, 2016ko urtarrilaren 14an sinatu zuten Behategia abiatzeko hitzarmena Hekimenek, UPV/EHUk, Mondragon unibertsitateak eta Deustuko unibertsitateak. Ordutik hona, Udako Euskal Unibertsitatea ere bildu da hitzarmenera, eta batzen jarraitzeaz gain, urratsez urrats ekimenez aurrera dihardu Behategiak.\nHiru urteko ibilbidean sektorearen diagnostiko eraginkorrak egiteko zedarritutako orubea finkatu da, horixe da datutegia (http://datutegia.behategia.eus/), euskal hedabideen inguruan bildutako datu-base osatuena: aldagai soziodemografikoak, komunikabideen mapa, komunikazio-enpresen jardunaren adierazleak eta audientziak leku berean. Sektoreko profesionalentzako esanguratsua izateaz gain, ikertzaileentzako erreferentziazko datu-base zabala ere bada datutegia. Gainera, errealitatea ahalik eta zehatzen ezagutzea da asmoa, eta helburu horretara bidean, 2019. urtean datutegiaren eguneratzea lantzea da lehen erronka; udaberrirako prest izango dugu tresna —eguneratutako datu berriekin hornituta, eta lehen bilakaerak aztertzeko prest—.\nBestalde, hasi berri dugun urte honetan, proposamen berriak ere egingo ditu Behategiak. Oraindik gai asko daude mahai gainean zabaltzeke. Diru-laguntzen eredu berria dator, publizitatearen banaketaz hitz egiteko garaia da, digitalizazioaren errealitatera eraldatuta ekiteko formulak zein audientzien neurketa tradizionaletan audimetria digitala txertatzeko modu egokiak eta propioak asmatzea dira, besteak beste, erronka. Euskarazko komunikazioaren orubea eraikitzeko aroa da datorrena.\nEuskal Hedabideen Behategia: hiru urteko ibilbidea\nHona Euskal Hedabideen Behategiaren ibilbidea laburbiltzen duen ardatz kronologikoa; bertan, sorreratik gaur arteko lanak bildu ditugu: lehen urratsak, bidean abiarazitako proiektuak, argitaratutako lanak, eskainitako hitzaldiak, argitalpenak, trebakuntza saioak eta bestelakoak.


About: Leihorra etxea\nLeihorra etxea Lapurdiko Ziburu udalerrian dagoen etxe bat da. 1995tik aurrera Lapurdiko monumentu historikoen zerrendan sailkatua dago. Gaur egun museoa da. Eraikinaren barnealdea ikusteko bisita gidatuak antolatzen dira, baina ezin liteke argazkirik atera.\nLeihorra etxea Lapurdiko Ziburu udalerrian dagoen etxe bat da. 1995tik aurrera Lapurdiko monumentu historikoen zerrendan sailkatua dago. Gaur egun museoa da. Eraikinaren barnealdea ikusteko bisita gidatuak antolatzen dira, baina ezin liteke argazkirik atera. (eu)\nMicé doktorearen karrika, 1Muskoa karrika itsua (eu)\nLeihorra etxea (eu)


Aparkalekua Barcelona-BSM Parking Torrent de l'Olla-n\nSarbidea hemendik Carrer del Torrent de l'Olla, 221, 08012 Barcelona, España\nBSM Parking Torrent de l'Olla Bartzelonako open hiriko udal aparkaleku publiko bat eta alaitzen 24 ordu egun bat da. Aparkaleku hau Travessera de Dalt 600 metro ospetsua Barrio de Gracia-tik alde dago.\ninguruetan erakargarri nagusietako dagokienez, nabarmendu du Parc Güell eta Plaça Lesseps, non Library Jaume Fuster eta Josepets eliza, plazan eraikin zaharrena eta, gainera, non eskaintza zabala gozatu ahal izango duzu aurkituko duzu gastronomia.\ngarraio publikoa dagokionez, 100 aparkaleku geltokia Lesseps Metro metro izango da.\ninguruetan erakargarri nagusietako dagokienez, nabarmendu du Parc Güell eta Plaça Lesseps, non Library Jaume Fuster eta Josepets eliza, plazan eraikin zaharrena eta, gainera, non eskaintza zabala gozatu ahal izango duzu aurkituko duzu gastronomia. Ikusi gehiago\nAparkaleku guztiak Barcelona BSM Parking Torrent de l'Olla


Aizu! AEKren aldizkaria - “Arrazionala naiz, eta hori bertutea edo akatsa izan daiteke”\nIdazle bat? J.L. Stevenson.\nOpari egiteko liburu bat? Letretakoentzat, Infinitua ihi batean; zientzietakoentzat, Ia denaren historia labur bat.\nIrakurtzeko lekurik onena? Erreka bazter bat, baldin eta bi kilometroko inguruan gizakirik ez badago.\nZer gosaltzen duzu? Laranja ura edo meloia, sasoiaren arabera. Eta, ezinbestez, kafe ongi kargatua.\nBestondoari aurre egiteko erremediorik onena? Oraindik asmatu gabe dago.\nZein esaldi edo esakune errepikatzen duzu askotan? Pixka eta pixka, puska.\nZertan ez zaizu inporta gehiegitxo gastatzea? Oinetakoetan, adibidez. Inbertsio modukoa da.\nNorekin joango zinateke trago batzuk hartzera? Betiko lagunekin.\nPertsonaia historiko bat? Galileo Galilei.\nZer dago traban zure etxean? Katu ileak nonahi.\nJoateko asmoa daukazun leku bat? Kilimanjaro mendia.\nZure lehen mito erotikoa? Neska patinatzaile bat.\nZure bertuterik onena? Pertsona arrazionala naiz.\nZure akatsik handiena? Arrazionala naiz. Bertutea edo akatsa izan daiteke, egoera zein den.\nBesteengan errazen barkatzen duzuna? Asmo txarrik gabeko guztia.\nEduki nahiko zenukeen eta ez daukazun dohaina? Jendetasuna, beste “tasun” batzuen artean.\nBadakizu aurreskua dantzatzen? Ez.\nLurpera, erraustu ala zure gorpua zientzia ikerketarako? Zientzia ikerketarako.


Santiagotarrak-eko ordezkariak finaletik kanpo geratu dira Eslalomeko Munduko Kopako bigarren saioan - Bidasoko Hitza : Bidasoko Hitza\nSantiagotarrak-eko ordezkariak finaletik kanpo geratu dira Eslalomeko Munduko Kopako bigarren saioan\nSantiagotarrak-ek hiru ordezkari eraman ditu Krakoviara (Polonia): Klara Olazabal, Ander Elosegi eta Joan Crespo.\nJoan Crespo, Klara Olazabal eta Ander Elosegi Santiagotarrak-eko piraguistak.\nSantiagotarrak-eko piraguistak Polonian izan ziren joan den asteburuan, Eslalomeko Munduko Kopako bigarren proba jokatu baitzen Krakovian. Santiagotarreko hiru ordezkariek ez zuten finalera sailkatzerik izan.\nKlara Olazabalek K1, C1 eta Extrem modalitateetan parte hartu zuen, Ander Elosegik C1ean, eta Joan Crespok K1 eta Extremean. Emaitzarik onenak Extremean lortu zituzten Olazabal eta Crespok, biek hemeretzigarren bukatu baitzuten.\nC1ean, berriz, finalerdietara sailkatzea lortu zuten Olazabal eta Elosegik, baina hor geratu ziren, Elosegik hogeigarren izan baitzen, eta Olazabal hogeita zortzigarren.\nUr bizietako nazioarteko kirolarien hurrengo hitzordua Ljubljanan izango da, Eslalomeko Munduko Kopako hirugarren probarekin.\nBestalde, Santiagotarrak-eko ur bizietako eskolarrek Eskola Jokoen bosgarren proba jokatu zuten joan den larunbatean Ereñotzun, eta bigarren geratu ziren.


Zer izan behar duzu kontuan osasun-aseguru bat kontratatzeko edo aseguru-etxez aldatzeko orduan? - Ba da beste modu bat | Laboral Kutxa Blog\nOsasun-aseguru bat kontratatu behar baduzu edo, arrazoiak arrazoi, aseguru-etxez aldatu nahi baduzu, hau da horretarako unerik egokiena. Lehenik eta behin, hori egitean zure lasaitasuna eta zure ingurukoena ziurtatzen lagunduko duzulako, bizitzen ari garen ziurgabetasun handiko une hauetan. Eta batez ere, urtarrilaren 1ean osasun-aseguru gehienak, baita zure poliza ere, automatikoki berrituko direlako. Beraz, konpainiaz aldatu nahi baduzu, ordurako kontratatuta izan beharko duzu zure poliza berria, eta baja eskatu beharko duzu zure lehengo aseguru-etxean.\nZure osasun-aseguruan kontuan izan beharreko alderdiak\nErabaki bat hartu aurretik, oso garrantzitsuak diren zenbait alderdi izan behar dituzu kontuan, etorkizunean jasoko duzun zerbitzuarekiko gogobetetze-maila horien araberakoa izango baita.\nPrimen kostua. Asistentziaren estaldurarekin eta kalitatearekin batera, prezioa da aseguru bat kontratatu edo konpainiaz aldatzeko orduan baloratu behar duzun alderdi garrantzitsuenetako bat. Gogoratu urteko eguneratzeek baremo zehatzik ez dutela, eta mugatuta ez daudela. Beraz, zure aseguru berria kontratatzera zoazenean, har itzazu erreferentzia gisa aseguru-etxeak azken urteetan aseguratuari ezarri dizkion igoerak.\nOrdainketa partekatua. Aseguru-etxe gehienek ordainketa partekatuaren modalitatea erabiltzen dute formula gisa, aseguratutako pertsonarekin partekatzeko kontsulta, proba diagnostiko edo tratamendu baten kostuaren zati txiki bat. Oro har, modalitate hori barne hartzen duten polizak merkeagoak dira hura barne hartzen ez dutenak baino, eta horregatik, kontuan hartu beharreko elementu garrantzitsu bat da osasun-aseguru bat kontratatzeko orduan, baita baterako ordainketaren prezioa ere, aldatu egiten baita konpainia batetik bestera.\nGabealdiak. Oso garrantzitsua da gabealdiei buruzko informazioa jasotzea, gehienetan, konpainiek gabealdiak ezartzen baitituzte poliza kontratatzen den unetik zerbitzu edo tratamendu jakin batzuk erabiltzen diren arte. Adibide ohikoenetako bat haurdunaldiena eta erditzeena da, horietan urtebeteko gabealdiak ezartzen baitira. Horrela, zure mediku-asegurua urtarrilaren 1ean kontratatzen baduzu eta handik hilabete batera haurdun geratzen bazara, beharbada zure polizak ez ditu estaliko haurdunaldiak eta erditzeak sortutako gastuak.\nEstaldura-mugak. Konpainia askok estaldura-muga zehatz batzuk sartzen dituzte, honako hauek esaterako: ospitalez kanpoko sendagaiak, alkoholarekiko edo estupefazienteekiko adikzioen tratamendua, eta jarduera arriskutsuetan izandako istripuak, baita hondamendi naturaletan edo epidemien ondorioz gertatutakoak ere, COVID-19aren ondorioz, adibidez. Oso garrantzitsua da muga horien berri izatea, gero ezustekorik ez izateko.\nAurretiko gaixotasunak. Kontuan izan behar duzu, gehienetan, aseguru-etxeek ez dituztela estaltzen poliza egin aurretiko gaixotasunen tratamenduak. Konpainiak berak ere gabealdiak sartzea gerta liteke, gaitz jakin batzuen kasuan. Batzuetan, muga hori saihestu egin daiteke enpresa bateko langile guztientzako aseguru kolektibo bat kontratatzen bada.\nKontrataziorako adina. Aseguru-etxe gehienek 64 urtetan ezarri dute poliza berriak kontratatzeko gehieneko adina.\nAldebakarreko baja. Erakunde askok aldebakarreko erabakiz zerbitzua ez berritzeko aukera gordetzen dute. Horrelakoetan nahikoa da aseguratutako pertsonari bere erabakiaren berri ematea, kontratua berritu baino bi hilabete lehenago. Hori oso kaltegarria izan daiteke zuretzat, batez ere tratamendu bat denbora luzez jaso baduzu edo 65 urte baino gehiago badituzu.\nAseguru-etxeei zalantza horiek eta beste batzuk kontsultatzeaz gain, behin betiko erabakia hartu aurretik, beste pertsona batzuen esperientziak balora ditzakezu, baita aldizkari espezializatuen edo erakunde independenteen iritziak ere.\nLABORAL Kutxan, partikularrentzako osasun-aseguru bat eskaintzen dizugu, Medikuntza digitaleko azken teknologia duena, SANITASekin dugun lankidetzari eta haren Sanitas Mas Salud modalitateari esker. Gainera, estaldura eta baldintza bereziak eskainiko dizkizugu zure kontura lan egiten baduzu, Sanitas Profesionales zerbitzuaren bidez.\nZalantzaren bat izanez gero, gure langileekin harremanetan jar zaitezke LABORAL Kutxaren partikularrentzako aseguruen webgunearen bidez, edo 901.100.200 telefono-zenbakiaren bitartez.